GENERALNI PLASMAN SVETSKOG KUPA 2006\nžene zemlja FIS bodova\n1 RAICH Benjamin AUT 1410 KOSTELIC Janica CRO 1970\n2 SVINDAL Aksel Lund NOR 1006 PAERSON Anja SWE 1662\n3 MILLER Bode USA 928 DORFMEISTER Michaela AUT 1364\n1 WALCHHOFER Michael AUT 522 DORFMEISTER Michaela AUT 498\n2 STROBL Fritz AUT 491 KILDOW Lindsey C. USA 410\n3 RAHLVES Daron USA 444 GOETSCHL Renate AUT 315\n1 ROCCA Giorgio ITA 547 KOSTELIC Janica CRO 750\n2 PALANDER Kalle FIN 495 SCHILD Marlies AUT 550\n3 RAICH Benjamin AUT 410 PAERSON Anja SWE 485\n1 RAICH Benjamin AUT 481 PAERSON Anja SWE 586\n2 BLARDONE Massimiliano ITA 442 RIENDA Maria Jose SPA 537\n3 NYBERG Fredrik SWE 414 KOSTELIC Janica CRO 464\n1 SVINDAL Aksel Lund NOR 284 DORFMEISTER Michaela AUT 626\n2 MAIER Hermann AUT 282 MEISSNITZER Alexandra AUT 437\n3 RAHLVES Daron USA 269 STYGER Nadia SUI 360\n1 RAICH Benjamin AUT 345 KOSTELIC Janica CRO 200\n2 MILLER Bode USA 200 PAERSON Anja SWE 160\n3 WALCHHOFER Michael AUT 200 KILDOW Lindsey C. USA 110\nAnja Peršon operisala koleno Izvor: B92\n24.03.2006. Švedska skijašica Anja Peršon operisala je u četvrtak levo koleno. Na klinici u Koloradu njoj je obavljena artroskopska operacija na problematičnom kolenu.\nPeršon je u februaru osvojila zlatnu olimpijsku medalju u slalomu, a pre nedelju dana izborila je naslov najbolje veleslalomašice u Svetskom kupu.\nMeđutim, još od Olimpijskih igara u torinu ona se žalila na bol u levom kolenu, zbog čega je operacija bila neizbežna.\n“Ukoliko sve bude išlo po planu, a Anja za osam do dvanaest nedelja ne bude osećala bol, mogla bi da u julu obavi pripreme na snegu”, rekao je Anderš Peršon, Anjin otac i trener.\nOre: Austrija najbolja i ekipno Izvor: B92\n19.03.2006. Poslednjeg dana sezone u alpskom skijanju održano je ekipno takmičenje u švedskom gradu Ore.\nNajbolja od osam reprezentacija očekivano je bila Austrija, predvođena pobednikom Svetskog kupa i olimpijskim šampionom Benijem Rajhom, ispred selekcije SAD i domaće Švedske.\nTakmičenje se sastojalo iz jedne trke u superveleslalomu i jedne u slalomu. Za svaku ekipu nastupalo je najmanje četiri, a najviše šest učesnika oba pola, uz donju granicu od dva takmičara po polu.\nAustrijanci su pokazali daleko najbolju formu – od osam trka dobili su dve, bili na postolju u još tri, a ni u jednoj trci nisu bili ispod šestog mesta.\nEkipno takmičenje prvi put je održano prošle godine, na kraju Svetskog šampionata u Bormiju (pobedila Nemačka), a još nije odlučeno da li će ući u program Zimskih olimpijskih igara. Pravo nastupa ima deset najboljih selekcija iz Svetskog kupa.\n1 Austrija (AUT) 27 5 Švajcarska (SUI) 38\n2 SAD (USA) 30 6 Francuska (FRA) 41\n3 Švedska (SWE) 31 7 Italija (ITA) 41\n4 Kanada (CAN) 38 8 Nemačka (GER) 45\nOre: Kostelićeva pobedom ušla u istoriju Izvor: B92\n18.03.2006. Janica Kostelić pobedila je u poslednjem veleslalomu u sezoni Svetskog kupa u Oreu i srušila rekord Pernile Viberg u broju osvojenih bodova u jednoj sezoni. Kostelić je bila najbrža u obe vožnje u Švedskoj, a trijumfovala je sa 61 stotih ispred Kanađanke Ženevjev Simard. Anja Peršon stigla je sedma i ove sezone moraće da se zadovolji samo osvojenim "kristalom" u slalomu.\nTridesetom pobedom u karijeri, drugom u veleslalomu (prvu je bila u češkom Spindleruvom Mlinu) Kostelićeva je osvojila neverovatnih 1970 bodova i potvrdila trijumf u Svetskom kupu ispred Šveđanke Anje Peršon, koja je osvojila 1662. Pernila Viberg je pre devet godina osvojila 1.960 bodova.\nOvom trkom skijaške karijere okončale su legendarne Martina Ertl Renz i Mihaela Dorfmajster. Ertl je završila kao deveta, a Dorfmajster 13.\n1 Janica Kostelić (HRV) 1:03.19 1:03.22 2:06.41 0:00.00\n2 Ženevjev Simard (KAN) 1:03.72 1:03.30 2:07.02 0:00.61\n3 Nikol Hosp (AUS) 1:03.38 1:04.57 2:07.95 0:01.54\n4 Tanja Poutiainen (FIN) 1:04.15 1:03.80 2:07.95 0:01.54\n5 Manuela Melg (ITA) 1:04.37 1:03.95 2:08.32 0:01.91\nOre: Larsonu poslednji slalom sezone Izvor: B92\n18.03.2006. Šveđanin Markus Larson pobednik je poslednjeg slaloma sezone u Oreu. Drugo mesto osvojio je Francuz Stefan Tiso, a treće Kanađanin Tomas Grandi. Larson je pred svojim navijačima odneo prvu pobedu u karijeri. Fantastično je odvezao drugu trku, a na putu do pobede pomogla mu je i greška Đorđa Roke, vodećeg iz prve vožnje, koji nije na kraju završio trku.\nLarson je slavio sa velikih 82 stotinki prednosti nad drugoplasiranim Stefanom Tisoom. Roka je uprkos odustajanju osvojio mali kristalni globus u slalomu. Pet pobeda na startu sezone donelo mu je na kraju nedostižnu prednost. U drugoj vožnji veliki broj skijaša imao je problema, posebno u donjem delu staze, tako da su bez plasmana ostali Patrik Taler, Bodi Miler, Mihael Janik, Alojz Fogl, Manfred Pranger i Martin Hanson.\nSlalom u Oreu:\n1. ŠVE Markus Larsson 1:41.35\n2. FRA Stefan Tiso +0.82\n3. KAN Tomas Grandi +0.93\n4. HRV Ivica Kostelić +0.96\n5. FRA Pjerik Bourže +0.99\nUkupan poredak u slalomu:\n1. ITA Đorđo Roka 547\n2. FIN Kale Palander 495\n3. AUS Benjamin Rajh 410\n4. SAD Ted Ligeti 396\n5. KAN Tomas Grandi 360\n1. AUS Benjamin Rajh 1410\n2. NOR Aksel Lund Svindal 1006\n3. SAD Bodi Miler 928\n4. SAD Deron Ralvs 903\n5. AUS Mihael Valhofer 855\nOre: Rajh caruje i u veleslalomu Izvor: B92\n17.03.2006. Austrijanac Benjamin Rajh zaokružio je fantastičnu sezonu osvajanjem “kristalnog globusa” u veleslalomu”. Rajh će 2006.pamtiti po pobedi u generalnom plasmanu Svetskog kupa, ali i zlatnim medaljama na Olimpijadi u Torinu.\nU Oreu, Rajh je do još jednog “kristala” stigao sjajnom drugom vožnjom, i prestigao direktnog konkurenta za prvo mesto u generalnom plasmanu Italijana Blardonea. Prva trka obećavala je vrhunac sezone... Blardone, koji je zaostajao 19 poena u ukupnom poretku, najbrže se spustio niz padinu Orea, drugi je bio Rajh. Pobeda u trci svetskog kupa donosi 100, a drugo mesto 80 bodova, što znači da je Italijan imao veliku šansu da pobedi.\nIpak, Rajh je impresivno odvozio drugu vožnju, i sa skoro sekudnom prednosti odneo pobedu i sve počasti ispred Blardonea. Treće mesto pripalo je domaćem takmičaru Frederiku Nibergu iz Švedske.\nPlasman na poslednjoj trci veleslaloma:\nB. Raich (AUT) 2:22.50\n2 M. Blardone (ITA) + 0:00.93\n3 F. Nyberg (SWE) 0:01.02\n4 F. Bourque (CAN) +0:01.29\n5 H. Reichelt (AUT) +0:01.62\n6 D. Rahlves (USA) + 0:01.75...\nOre: Poveda Janice Kostelić u slalomu Izvor: B92\n17.03.2006. Hrvatska skijašica Janica Kostelić pobedila je u poslednjoj slalomskoj trci sezone koja je vožena u Oreu. Kostelićeva je bila za 0,87 sekundi brža od drugoplasirane Austrijanke Marliz Šild. Švedjanka Anja Peršon, prošle sezone dobitnica Velikog kristalnog globusa, današnju trku završila je na trećem mestu, iako je skijala sa povredjenim kolenom.\nJanica Kostelić je još ranije obezbedila pobedu u ukupnom plasmanu Svetskog kupa, kao i u slalomu. Ona je ukupno osvojila 1.870 bodova i ako u subotu pobedi u veleslalomu, kojim se završava sezona za skijašice, postaviće novi najbolji rezulat istoriji Svetkog kupa.\n1 Janica Kostelic (Hrv) 1:45.28 0:00.00\n2 Marlies Schild (Aut) 0:00.87\n3 Anja Paerson (Šve) 0:01.06\n4 Resi Stiegler (SAD) 0:01.56\n5 Tanja Poutiainen (Fin) 0:01.56\n6 Maria Pietilae (Šve) 0:02.04...\nKostelić ukupna pobednica S.Kupa Izvor: B92\n16.03.2006. Hrvatska skijašica Janica Kostelić treći put u karijeri osvojila je Veliki kristalni globus namenjem ukupnoj pobednici Svetskog kupa. Dve trke pre kraja sezone ona je stekla nedostižnu prednost od 204 boda ispred Anje Person.\nKostelić je u superveleslalomu u švedskom Oreu zauzela četvrto mesto, koje donosi 50 bodova, sa 87 stotinki zaostatka za pobednicom, Austrijankom Nikol Hosp. Druga je bila takodje Austrijanka Mihaela Dorfmajster, koja je još ranije osigurala titulu u superveleslalomu, a treća je bila Nemica Martina Ertl-Renz.\nŠveđanka Anja Person, jedina koja je mogla da prestigne Kostelić u generalnom plasmanu, promašila je jednu kapiju u gornjem delu staze i ostala bez plasmana.\n1. Michaela Dorfmeister (Aut) 626\n2. Alexandra Meissnitzer (Aut) 437\n3. Nadia Styger (Švi) 360\n4. Lindsey Kildow (SAD) 326 ...\n1. Janica Kostelić (Hrv) 1770\n2. Anja Paerson (Šve) 1566\n3. Michaela Dorfmeister (Aut) 1344\n4. Lindsey Kildow (SAD) 1067\n5. Nicole Hosp (Aut) 1052\n6. Marlies Schild (Aut) 881 ...\nSvindal 'ukrao' titulu Herminatoru! Izvor: B92\n16.03.2006. Poslednja trka sezone u Supervelesalomu koja je održana u Oreu ostaće upamćena kao najdramatičnija u celoj sezoni. Titulu u super džiju pripala je Norvežaninu Akselu Lundu Svindalu koji je trećim mestom za samo 2 poena pretekao Hermana Majaera, koji je trku završio kao četvrtoplasirani!\nPobeda u poslednjoj trci sezone pripala je Bode Mileru, koji je tako pokvario poslednju trku u karijeri svom sunarodniku Darenu Ralvsu kome je pripalo drugo mesto.\nPlasman na trci u Oreu:\n1. Bode Miler (SAD) ..... 1:27.78\n2. Deron Ralvs (SAD) ..... + 0.34\n3. Aksel Lund Svindal (Norveška) ..... + 0.53\n4. Herman Majer (Austrija) ..... + 0.62\n5. Stefan Gergl (Austrija) ..... + 0.66\n6. Marko Bihel (Lihtenštajn) ..... + 0.70\nKonačan poredak za Svetski kup u Super G-ju:\n1. Aksel Lund Svindal (Norveška) ..... 284\n2. Herman Majer (Austrija) ..... 282\n3. Deron Ralvs (SAD) ..... 265\n4. Hanes Rajhelt (Austrija) ..... 250\n5. Ćetil Andre Omot (Norveška) ..... 223.\nValhofer sačuvao "Globus" u spustu Izvor: B92\n15.03.2006. Pobednik spusta u Svetskom kupu za sezonu 2005-2006. je Austrijanac Mihael Valhofer.\nOn je 11.mestom u Oreu sačuvao prednost u generalnom plasmanu i odbranio titulu u najbržoj ski disciplini koju je osvojio prošle sezone. Pobednik poslednjeg spusta u sezoni je domaći takmičar Aksel Lund Svindal, dok je drugo mesto pripalo Bode Mileru.\nPoslednju trku u sezoni obeležilo je nekoliko teških padova, od kojih su najteži bili Antoana Denerija i Austrijanca Krola. Olimpijski pobednik iz Torina je uspeo da se oporavi i na svojim nogama napusti stazu, dok je Krol ipak morao u bolnicu...\nValhofer je sve moguće greške eliminisao malo sporijom, ali, kontrolisanom i sigurnom vožnjom kojom je na kraju došao do dovoljno bodova za novi “Kristalni globus”.\nPlasman u poslednjoj trci spusta u sezoni:\n1. Aksel Lund Svindal 1:42.40 NOR\n2. Bode Miller +0.20 USA\n3. Peter Fill +0.30 ITA\n4. Fritz Strobl +0.48 AUT\n5. Didier Defago +0.65 SUI\n6. Kjetil Andre Aamodt +0.66 NOR\n7. Daron Rahlves +0.97 USA...\nPobeda Anje Person u spustu Izvor: B92\n15.03.2006. Švedska skijašica Anja Peršon pobedila je u spustu Svetskog kupa u Oreu. Peršonova je trku završila sa minut i 24,60 sekundi, dok je drugoplasirana Amerikanka Lindzi Kildou bila sporija za 0,30 sekundi. Treće mesto pripalo je Elizabet Gergl iz Austrije koja je imala 0,36 sekundi zaostatka za pobednicom.\nAnja Person je tako na 154 boda smanjila zaostatak za vodećom Janicom Kostelić u ukupnom plasmanu Svetskog kupa. Do kraja sezone ostalo je još tri trke, a Kostelićeva se danas nije takmičila.\nAustrijanka Mihaela Dorfmajster, dvostruka olimpijska šampionka, već je obezbedila titulu u spustu u Svetskom kupu.\nKostelićevoj mali Globus u slalomu Izvor: B92\n11.03.2006. Do kraja sezone u skijaškom Svetskom kupu ostalo je još jedno takmičenje u slalomu (u Areu), ali već sada sve je poznato u ovoj disciplini.\nOsvojenim drugim mestom u Leviju, Hrvatica Janica Kostelić "prisvojila" mali Kristalni globus u slalomu. U petak je na istoj stazi Kostelić pobedila. Ovo je treći put da Kostelićeva pobeđuje u ukupnom poretku slaloma, posle sezona 2000/01 i 2002/03.\nPrednost između Kostelić i drugoplasirane Austrijanke Marliz Šild sada je nedostižnih 170 bodova. Pobednica drugog slaloma u finskom Leviju je Šveđanka Anja Peršon, koja je bila najbolja i posle prve vožnje.\n1 Anja PERŠON (ŠVE) 48.33 50.53 1:38.86\n2 Janica KOSTELIĆ (HRV) 48.52 50.63 1:39.15 +00.29\n3 Nikol HOSP (AUS) 49.54 50.46 1:40.00 +01.13\n4 Marliz ŠILD (AUS) 49.65 50.81 1:40.46 +01.59\n5 Kjara COSTACA (ITA) 49.35 51.46 1:40.81 +01.94\nDva pobednika slaloma, Globus Rajhu Izvor: B92\n11.03.2006. Austrijanac Benjamin Rajh i definitivno je pobednik Svetskog kupa u sezoni 2005/2006. Prvi veliki Kristalni globus namenjen najboljem skijašu sezone Raj hje osigurao četvrtim mestom na slalomu u japanskom Šigakogenu, gde su pobedili Kale Palander i Rajnfrid Herbst.\nFinac i Austrijanac su dve staze prešli za minut, 40 sekundi i 60 stotih delova, trećeplasirani Kanađanin Tomas Grandi zaostao je 33 stotinke, Rajh 35.\nDomaći navijači bili su zadovoljniji dan ranije, ali je i na drugom slalomu dvojac Sasaki - Minagava osvojio dosta bodova, osvajanjem šestog i sedmog mesta.\nU borbi za mali Kristalni globus namenjen najboljem slalomašu je sada i Kale Palander. Italijan Đorđo Roka, koji je sjajnim nastupima i dugom serijom pobeda 'otvorio' sezonu, još jednim skromnim nastupom (završio na 8. mestu) omogućio je jedinom konkurentu da na završnici Svetskog kupa pokuša da dođe do pobede. Pred poslednje takmičenje slalomaša, u švedskom Oreu, Roka ima 52 boda prednosti u odnosu na Palandera.\nU ukupnom poretku Svetskog kupa Rajh je najbolji, a poredak od drugog do šestog mesta potpuno je 'otvoren'. Sledećeg vikenda u švedskom Oreu je na programu završnica Svetskog kupa, a biće održana takmičenja u sve četiri discipline.\n1. Kale Palander (Finska) ..... 1:40.60\n1. Rajnfrid Herbst (Austrija) ..... 1:40.60\n3. Tomas Grandi (Kanada) ..... 1:40.93\n4. Benjamin Rajh (Austrija) ..... 1:40.95\n5. Markus Larson (Švedska) ..... 1:41.11\n6. Akira Sasaki (Japan) ..... 1:41.13\nJanica pokorila i Levi Izvor: B92\n10.03.2006. Hrvatica Janica Kostelić pobednica je slaloma za Svetski kup, koji je vožen u finskom zimskom centru Levi. Suverenim nastupom najuspešnija alpska skijašica u istoriji Olimpijskih igara praktično je obezbedila Kristalni globus u slalomu. Posle novog trijumfa Kostelićeva ima 140 poena prednosti u odnosu na prvu pratilju Austrijanku Marliz Šild.\nJedina realna pratilja Kostelićeve u generalnom plasmanu slaloma bila je druga posle vožnje, ali je u drugoj izletela sa staze. Tako je drugo mesto osvojila Šveđanka Anja Peršon, gotovo sekundu iza pobednice, dok je treća bila Austrijanka Katrin Cetel. Zanimljivo je da je na ovoj slalomskoj trci nastupila Austrijanka Mihaela Dorfmajster, dvostruka olimpijska pobednica u brzinskim disciplinama, koja nije uspela da se kvalifikuje za drugu vožnju.\nU ukupnom poretku Svetskog kupa Janica sada ima 274 boda prednosti u odnosu na Anju Peršon. Levi će biti domaćin nove slalomske trke u subotu, pre nego što skijašice pređu Botnijski zaliv i presele se u švedski Ore, gde ih očekuje veliko finale sezone.\nRajh blizu titule u Svetskom kupu Izvor: B92\n10.03.2006. Na pretposlednjem slalomu sezone održanom u Japanu, novu pobedu ostvario je Benjamin Rajh i tako se značajno približio osvajanju Svetskog kupa, prvi put u karijeri. Rajh ima 1260 poena a sledi ga njegov zemljak Mihael Valhofer sa 831 poenom. Dvostruki olimpijski pobednik Raich je s vremenom od 1:36.66 verovatno osigurao šestu titulu za Austrijance u poslednjih sedam sezona.\nDomaći favorit Akira Sasaki bio je drugi, a treći Kanađanin Tomas Grandi.\nPoslednji slalom sezone vozi se u subotu.\n1 RAICH Benjamin 1:36.66\n2 SASAKI Akira 1:36.83\n3 GRANDI Thomas 1:37.17\n4 JANYK Michael 1:37.19\n5 LIGETY Ted 1:37.54\n6 SVINDAL Aksel Lund 1:37.61\n7 TISSOT Stephane 1:37.63\n8 NEUREUTHER Felix 1:37.64\n9 PALANDER Kalle 1:37.75\n10 SCHOENFELDER Rainer 1:37.81\n11 ENGL Kurt 1:37.86\n12 VALENCIC Mitja 1:37.90\n13 THALER Patrick 1:37.94\n14 MINAGAWA Kentaro 1:38.00\n15 KOSTELIĆ Ivica 1:38.12\nRajh u subotu osvaja i Svetski kup? Izvor: B92\n10.03.2006. Austrijancu Benjaminu Rajhu potrebna su još samo 72 poena iz naredne dve slalomske trke kako bi i matematički obezbedio kristalni globus u Svetskom kupu.\nInteresantno je da se Rajh odlučio da otputuje u japanski ski centar Šiga Kogen, iako se većina ostalih favorita za najviši plasman trenutno odmara i priprema za završni vikend sezone u norveškom Oreu.\nRajhu koji bi osvajanjem Svetskog kupa zaokružio fantastičnu sezonu (osvojio je i dva zlata na Olimpijskim igrama u Torinu) posao je olakšan i činjenicom da su svi njegovi rivali najslabiji upravo u slalomu. Valhofer koji ima 831 poen nije u Japanu, isti slučaj je i sa Majerom (750),Ralvsom i Bode Milerom.\nRajh je trenutno skupio 1160 poena.\nJoš jedna pobeda Rijenda Kontreras Izvor: B92\n05.03.2006. Marija Hose Rijenda Kontreras ostvarila je i treću uzastopnu pobedu u veleslalomu i tako se približila Anji Peršon u borbi za kristalni globus namenjen najboljoj u toj disciplini.\nRijenda Kontreras bila je najbrža u norveškom Hafjelu, ispred Nikole Hosp iz Austrije i Finkinje Tanje Putiainen. I pored toga što je skijašica iz Španije bila tek četvrta posle prve vožnje u drugoj je bila odlična i došla do četvrte pobede u veleslalomu ove sezone.\nAnja Peršon osvojila je peto mesto i tako smanjila zaostatak za Janicom Kostelić iz Hrvatske u ukupnom poretku Svetskog kupa.\nSledećeg vikenda su na programu dva slaloma, a tokom završnog vikenda Svetkog kupa u Oreu znaće se ko su osvajačice kristalnog globusa u većini disciplina. Najbolja u spustu i superveleslalomu je Mihaela Dorfmajster, tri slaloma pre kraja sezone Kostelić ima 40 bodova više od Marliz Šild.\n1. Marija Rijenda Kontreras (Španija) ..... 2:22.64\n2. Nikola Hosp (Austrija) ..... 2:22.89\n3. Tanja Putiainen (Finska) ..... 2:23.16\n4. Mihaela Dorfmajster (Austrija) ..... 2:23.29\n5. Anja Peršon (Švedska) ..... 2:23.43\n6. Janica Kostelić (Hrvatska) ..... 2:23.45\nLigetiju veleslalom u Jongpjongu Izvor: B92\n05.03.2006. Drugo takmičenje najboljih veleslalomaša sveta u korejskom Jongpjongu završeno je senzacionalnom pobedom Amerikanca Teda Ligetija. Iako je posle prve vožnje bio tek osmi, sa sekundom zaostatka za subotnjim pobednikom Simonćelijem.\nU drugoj vožnjio Ligeti je bio vrlo ubedljiv, ostali su grešili, pa je na kraju Amerikanac došao do najvišeg stepenika na pobedničkom postolju, ispred Šveđanina Niberga i Finca Palandera. Njih dvojica podelili su drugo mesto, Rajh, kao četvrti zaostao je četiri stotinke za pobednikom, a devetoplasirani Burke samo tri deseta dela. Skoro neverovatan podatak za veleslalomske trke je da je zaostatak od sekunde i jednog stotog dela Austrijancu Rajneru Šenfelderu doneo tek 21. mesto!\nRajh je završio na četvrtom mestu, a Masimilijano Blardone bio je tek 14. U borbi za kristalni globus u toj disciplini Rajh, trku pre kraja, ima devetnaest bodova prednosti, a ozbiljne izglede da osvoji prvo mesto ima i Niberg, pravo na nadu Simonćeli i Palander.\nJoš jednom je potpuno razočarao Herman Majer. Herminator je i drugi veleslalom ovog vikenda završio van 20 najboljih, u subotu je bio 23. a u nedelju tek 24.\n1. Ted Ligeti (SAD) ..... 2:18.54\n2. Frederik Niberg (Švedska) ..... +0.03\n2. Kale Palander (Finska) ..... +0.03\n4. Benjamin Rajh (Austrija) ..... +0.04\n5. Davide Simonćeli (Italija) ..... +0.10\n6. Aksel Lund Svindal (Norveška) ..... +0.16\nPeršon: "U Ore, pa na operaciju" Izvor: B92\n05.03.2006. Švedska skijašica Anja Peršon ići će posle završetka sezone na operaciju kolena, da bi sanirala povredu zarađenu na Olimpijskim igrama u Torinu. “Ne mogu da prođem kroz još jednu sezonu u ovakvom stanju”, rekla je Peršon u subotu, po završetku super-kombinacije na norveškom Hafjelu, u kojoj je osvojila drugo mesto iza Janice Kostelić.\nPosle operacije ona bi u najboljem slučaju mogla da se oporavi posle četiri nedelje, ali najpesimističkije prognoze pominju period od šest meseci.\nŠveđanka je povredila koleno tokom zagrevanja na Igrama, tokom kojih je osvojila zlatnu medalju u slalomu.\nOna je najavila da će učestvovati na preostalim trkama Svetskog kupa, koji se završava u njenoj zemlji, u ski-centru Ore, od 15. do 19. marta. “Ne razmišljam mnogo unapred. Kako sada izgleda, koleno mi je u prilično dobrom stanju”, rekla je Peršon. Međutim, ona je dodala da pije lekove protiv bolova i da je prethodnih dana osetila bol u nekoliko navrata tokom skijanja.\nSedam trka pred kraj sezone ona je druga u generalnom plasmanu, ponovo iza Janice Kostelić. Peršon je najbliža trofeju u veleslalomu\nJanici prva super-kombinacija u SK Izvor: B92\n05.03.2006. Janica Kostelić nastavila je sa "strahovladom" u kombinaciji, pobedom i u norveškom Hafjelu. Prednost od 41 stotinke nad Anjom Peršon koju je ostvarila u superveleslaloma bila je dovoljna za novu pobedu u super-kombinaciji. Šveđanka je na kraju bila druga, a Marliz Šild se iz drugog plana probila na treće mesto.\nPosle prve trke superveleslaloma, Janica Kostelić delila je prvo mesto sa Austrijankom Mihaelom Dorfmajster. Njih dve stazu su prošle u identičnom vremenu 1:22,19 minuta, a treća je sa 41. stotinkom zaostatka bila Anja Peršon.\nOvo je prva superkombinacija u istoriji Svetskoga kupa, a takmičenje čine jedna superveleslalomska trka i jednu vožnju slaloma.\nJanica Kostelić je neporažena u alpskoj kombinaciji četiri godine, a pobeđivala je na sedam takmičenja zaredom. Hrvatica je povećala prednost u ukupnom poretku Svetskog kupa na 259 bodova. Ovo je bila poslednja kombinacijska trka sezone. Anji Peršon nedostaje samo pobeda u kombinaciji da postane četvrta skijašica - posle Kostelić, Petre Kronberger i Pernile Viberg - koja je pobeđivala u svim disciplinama Svetskog kupa.\nDo kraja sezone vozi se sedam trka. U nedelju je na programu veleslalom, sledećeg vikenda u finskom Leviju dva slaloma, a od 15. do 19. marta na programu je završnica sezone. Švedski Ore biće domaćin najboljim skijašicama i skijašima sveta, a po jedna trka u sve četiri discipline utvrdiće konačni poredak u Svetskom kupu i osvajače kristalnih globusa.\n1. Janica Kostelić (Hrvatska) ..... 2:06.92\n2. Anja Peršon (Švedska) ..... 2:07.05\n3. Marliz Šild (Austrija) ..... 2:07.57\n4. Lindzi Kildou (SAD) ..... 2:08.31\n5. Katrin Cetel (Austrija) ..... 2:08.45\n6. Nikola Hosp (Austrija) ..... 2:08.57\nSimonćeli najbolji u Jongpjongu Izvor: B92\n05.03.2006. Italijan Davide Simonćeli pobednik je prvog takmičenja skijaša za Svetski kup posle Olimpijskih igara u Torinu. On je u korejskom Jongpjongu bio najuspešniji u dve vožnje veleslaloma, ispred sunarodnika Blardonea i Norvežanina Svindala.\nSimonćeliju je pobeda u Koreji prva u veleslalomu za Svetski kup u karijeri, a na Igrama u Torinu u toj disciplini ostao je bez plasmana. "Srećan sam, u Torinu nisam skijao dobro, danas je sve bilo savršeno," rekao je Simonćeli.\nU ukupnom poretku Svetskog kupa i dalje vodi Benjamin Rajh, sa sve većom prednošću u odnosu na Valhofera (bio je 20. u Koreji) i Milera koji nije nastupio. Herman Majer je četvrti i pored 23. mesta u veleslalomu Jongpjongu.\nU veleslalomu je u vođstvu Blardone (344 boda) ispred Rajha (331), Niberga (274) i Simonćelija (269).\nU nedelju je na programu slalomska trka.\n1. Davide Simonćeli (Italija) ..... 2:13.63\n2. Masimilijano Blardone (Italija) ..... 2:13.71\n3. Aksel Lund Svindal (Norveška) ..... 2:13.83\n4. Fredrik Niberg (Švedska) ..... 2:14.28\n5. Benjamin Rajh (Austrija) ..... 2:14.81\n6. Tomas Grandi (Kanada) ..... 2:15.05\nNovi "kristal" za Dorfmajster Izvor: B92\n03.03.2006. U norveškom Hafjellu u petak se vozio pretposlednji superveleslalom sezone koji se završio trostrukim prvim mestom!\nPrvo mesto podelile su čak tri skijašice, Austrijanka Mihaela Dorfmeister, Amerikanka Lindzi Kildou i Švajcarkinja Nadia Stiger koje su ostvarile u stotinku sekunde isto vrijeme - 1:18.65.\nIz ove trostruke podele podijuma najviše je profitirala Austrijanka Dorfmajster, dvostruka olimpijska pobednica koja je nakon spusta, zabeležila i ukupnu pobedu u superveleslalomu, osiguravši i drugi mali kristalni globus ove sezone.\nAnja Person, koja još uvek ima problema s kolenom, plasirala se na šesto mesto, zajedno sa Juliom Mankuso. U generalnom plasmanu I dalje vodi Janica Kostelić, sa 239 bodova prednosti ispred Dorfmajster.\nPlasman na trci u Superveleslalomu:\n1. Michaela Dorfmeister (Aut) 1:18,65\n1. Lindsey C. Kildow (SAD) 1:18,65\n1. Nadia Styger (Šva) 1:18,65\n4. Kelly Vanderbeek (Kan) 1:18,66\n5. Lucia Recchia (Ita) 1:18,70\n6. Anja Person (Šve) 1:18,76\n6. Julia Mancuso (SAD) 1:18,76\n8. Kathrin Zettel (Aut) 1:18,77\n9. Libby Ludlow (SAD) 1:19,08\n10. Petra Haltmayr (Nem) 1:19,15...\nJanica Kostelić se vraća na stazu Izvor: B92\n02.03.2006. Hrvatska skijašica Janica Kostelić u petak će se vratiti na sneg u pokušaju da osvoji Svetski kup u alpskom skijanju. Kostelićeva je vodeća u ukupnom plasmanu u Svetskom kupu pre trka u Norveškoj, kojima se nastavlja sezona u Svetskom kupu, prekinuta zbog Zimskih olimpijskih igara u Torinu.\nJanica Kostelić je najuspešnija smučarka u alpskim disciplinama u istoriji Igara, pošto ima ukupno četiri zlatne olimpijske medalje: iz Solt Lejk Sitija 2002 i iz Torina ove godine. Posle ZOI, ona je otišla u Zagreb na medicinska ispitivanja, pošto se tokom Igara žalila na ubrzan puls, a od nastupa u spustu i veleslalomu je odustala. U Torinu je osvojila zlato u kombinaciji, a srebro u superveleslalomu, dok je u slalomu bila četvrta.\n"Njeno zdravstveno stanje je bolje... i ona ide na turneju Svetskog kupa po Skandinaviji", navodi se na njenom zvaničnom sajtu. Prema istom izvoru, Kostelićeva je bila mentalno i fizički umorna, a imala je i grip.\nHrvatska skijašica na tabeli Svetskog kupa vodi sa 1.382 boda, dok drugoplasirana Švedjanka Anja Person ima 1.121 bod. Treća je olimpijska šampionka u spustu i superveleslalomu - Austrijanka Mihaela Dorfmajters sa 1.062. Do kraja sezone ostalo je još devet trka, uključujući tri u Hafjelu, u južnoj Norveškoj.\nSmučarske će se takmičiti u superveleslalomu u petak, u super kombinaciji u subotu i u veleslalomu u nedelju. Vožnje na stazama u smučarskom centri Hafjel, korišćenim za ZOI u Lilehameru 1994. godine, verovatno će biti veoma neizvesne, jer je skijašicama koje nisu postigle zapaženije rezultate u Torinu važno da impresioniraju sponzora na kraju sezone.\nZOI: Rajh šampion, het-trik Austrije Izvor: B92\n25.02.2006. Austrijski skijaši ostvarili su veliku uspeh u slalomskoj trci na Zimskim olimpijskim igrama u Torinu. Benjamin Rajh osvojio je zlatnu medalju ispred reprezentativnih kolega Rajnfrida Herbsta i Rajnera Šenfeldera.\nReprezentativac SCG Želimir Vuković osvojio je 47. mesto, nadmašivši samo Kajrat Ermetova iz Uzbekistana, Jasuhira Ikutu iz Japana i Ivana Borisova iz Kirgistana. Međutim, on je naknadno diskvalifikovan jer je promašio kapiju.\nRajh je prvi skijaš posle Alberta Tombe 1988. godine, koji je uspeo da osvoji zlata u obe tehničke discipline alpskog skijanja – slalomu i veleslalomu. Tek treći put u istoriji jedna zemlja je osvojila sve tri medalje u nekoj alpskoj disciplini. Austrija je to učinila u veleslalomu 1956, a Norveška u kombinaciji 1994. godine.\nRazličita zbivanja u poslednjih 24 sata pre trke značajno su uticala na rasplet borbe za olimpijske medalje. Najpre je Žan Pjer Vidal slomio ruku u petak, skijajući neobavezno na svoj rođendan, pa nije mogao da brani zlato iz Solt Lejk Sitija.\nNa samom startu prve vožnje prvi favorit Đorđo Roka slomio je srca domaćih navijača – sneg koji je napadao tokom noći prikrio je neravnine na stazi, a Roki je između dve kapije jedna skija propala, prešla preko druge i to je bio kraj njegove vožnje.\nKale Palander je zatim odlično prošao kroz stazu (ispostaviće se kao drugi, samo stotinku iza Rajha), a usledio je niz odustajanja – prvu vožnju nije završilo 19 takmičara (među njima i Bodi Miler), a diskvalifikovan je Ted Ligeti.\nU drugoj vožnji odličan je bio Švajcarac Mark Berto, koji je izašao na stazu prvi (30. iz prve vožnje) i ostvario drugo vreme (samo stotinku iza Rajha). Rajh je vozio briljantno u drugoj vožnji, ostvarivši ukupno prednosti 83 stotinke u odnosu na Herbsta, a preko sekunde u odnosu na sve ostale. Znatan uticaj na rasplet imala je greška Kalea Palandera, koji je zbog toga diskvalifikovan.\nNajveće iznenađenje predstavlja sjajan nastup Japanaca – Kentaro Minagava je četvrti, Naoki Juasa sedmi (obojica osvojila po jedno treće mesto u pojedinačnim vožnjama), a Akira Sasaki je promašio kapiju posle osmog mesta u prvoj vožnji. Veoma dobar nastup imali su i Šveđani, jer su Andre Mirer, Johan Brolenius i Martin Hanson u prvih deset.\nU prvoj vožnji Želimir Vuković je bio sasvim solidan, sa 42. vremenom (62 skijaša završila tu trku), ali je posle velikih problema i promašivanja kapije (posle kojeg se vratio i nastavio od tog mesta) na drugoj stazi zabeležio pretposlednje vreme (više od 26 sekundi zaostatka za Rajhom) i pao na poziciju 47. Ipak, odlukom sudija on je diskvalifikovan sa još dva vozača, pa je trku zvanično završilo samo 47 takmičara.\nZOI: Veleslalom - Pobeda Mankuso, Lolović 30. Izvor: B92\n24.02.2006. Pobedom Amerikanke Julije Mankuso u veleslalomu završena su takmičenja skijašica na Zimskim Olimpijskim igrama.\nAmerikanka je u dve vožnje, po veoma lošem vremenu, bila za 67 stotinki brža od Finkinje Tanje Poutiainen, dok je bronzu osvojila Švedjanka Ana Otoson.\nNajveći favorit za zlato Anja Person grešila je u drugoj vožnji i na kraju bila tek peta, dok je Janica Kostelić, osvajačica zlatne medalje u ovoj disciplini u Solt Lejk Sitiju, odustala pre trke zbog bolesti.\nJelena Lolović je tridesetim mestom u veleslalomu ostvarila najbolji plasman na takmičenju.\nSkijaši u subotu voze slalom.\n1. Džulija Mankuzo (SAD) ..... 2:09.19\n2. Tanja Putiainen (Finska) ..... +0.67\n3. Ana Otoson (Švedska) ..... +1.14\n4. Nikola Hosp (Austrija) ..... +1.47\n5. Ženevje Simar (Kanada) ..... +1.54\n6. Anja Peršon (Švedska) ..... +1.77\n7. Katrin Cetel (Austrija) ..... +2.16\n8. Nadja Fančini (Italija) ..... +2.27\n9. Ana Drev (Slovenija) ..... +2.48\n10. Marija Pietilae (Švedska) ..... +2.50\n30. Jelena Lolovic (SCG) + 0.09.65...\nZOI: Person konačno do zlata Izvor: B92\n22.02.2006. Švedska alpska skijašica Anja Person osvojila je zlatnu medalju u slalomu na Zimskim olimpijskim igrama u Torinu. Personova je trku završila sa 0,29 sekundi prednosti nad drugoplasiranom Nikol Hosp iz Austrije. Austrijskom timu pripala je i bronzana medalja, koju je osvojila Marliz Šild. Hrvatica Janica Kostelić, koja je pre početa važila za favorita za zlatnu medalju, plasirala se na četvrto mesto.\nPersonova je tako Švedskoj donela i 10 medalju u Torinu čime je izjednačen najveći uspeh te zemlje na ZOI. Švedjanka je u Torinu osvojila i bronzane medalje u spustu i alspkoj kombinaciji.\nPredstavnice Srbije i Crne Gore Jelena Lolović i Marija Trmčić zauzele su 43. i 46. mesto. Lolovićeva je posle dve trke ostvarila 13,76 sekundi slabije vreme od Personove, dok je Trmčićeva bila 0,66 sekundi sporija od zemljakinje.\nZOI: Rajhu zlato u veleslalomu Izvor: B92\n20.02.2006. Austrijanac Benjamin Rajh pobednik je veleslaloma na Zimskim olimpijskim igrama u Torinu. Lider u svetskom kupu došao je do prvog zlata na Olimpijadi fantastičnom drugom vožnjom, iako je bio tek peti posle prve. Rajh je dve trke prevezao sa ukupnim vremenom 2 minuta i 35 sekundi.\nDrugo mesto i srebro pripalo je Francuzu Žoelu Šenalu (sa zaostatkom od samo 7 stotinki), dok je poslednje mesto na podijum osvojio legendarni Herman Majer.\nPrvi posle prve trkle Kanadjanin Fransoa Burk nije izdržao pritisak i u konačnom plasmanu završio je na četvrtom mestu. 27-godišnji Rajh tako je došao do dugo priželjkivanog odličja na OI, a u prvom nastupu u kombinaciji nije završio slalomsku trku.\n1. Benjamin Rajhh (AUT) 2:35.00\n2. Žoel Šenal (FRA) 2:35.07\n3. Herman Majer (AUT) 2:35.16\n4. Fransoa Burk (KAN) 2:35.92\n5. Fredrik Niberg (SWE) 2:36.05\n6. Bode Miler (USA) 2:36.06\n6. Aksel Svindal (NOR) 2:36.06...\nZOI: Dorfmajster pobedila u Super G Izvor: B92\n20.02.2006. Austrijanka Mihaela Dorfmajster osvojila je i drugo zlato na ZOI u Torinu pošto je pobedila u superveleslalomu.\nDorfmajster je stazu po sunčanom i izuzetno lepom vremenu odvozila u vremenu 1.32.47, što je za 27 stotinki bilo brže od Janice Kostelić kojoj je pripalo drugo mesto. Bronzu i još jednu medalju za Austriju donela je Aleksandra Majsnicer. Sve tri osvajačice medalja startovale su sa visokim startnim brojevima, a poslednja na stazu izašla je upravo Dorfmajster.\nOva Austrijanka pobedila je prošle srede i u spustu, dok je kombinacija pripala Kostelić.\nJelena Lolović ponovo je imala nezapažen nastup i sa skoro 5 sekundi zaostatka (4.98) u odnosu na pobednicu zauzela je 43. mesto.\n1. Mihaela Dorfmajster (Austrija) ..... 1:32.47\n2. Janica Kostelić (Hrvatska) ..... 1:32.74\n3. Aleksandra Majsnicer (Austrija) ..... 1:33.06\n4. Keli Vanderbik (Kanada) ..... 1:33.09\n5. Karol Montilje-Karle (Francuska) ..... 1:33.31\n43. Jelena Lolović (Srbija i Crna Gora) .....\nZOI: 'Zlato' Omota za istoriju! Izvor: B92\n18.02.2006. Norvežanin Ćetil Andre Omot uspeo je da, uprkos povredi, u Torinu odbrani zlatnu medalju u superveleslalomu na Zimskim olimpijskim igrama. Omot (34) je tako postao prvi alpski skijaš koji je osvojio četiri zlatne olimpijske medalje. Norvežaninu je zlato iz Torina 20. medalja sa svetskih prvenstava i olimpijskih igara.\nNekadašnji šampion u superveleslalomu Austrijanac Herman Majer osvojio je srebrnu medalju sa 13 stotinki zaostatka za vremenom koje je ostvario Amot, a bronzana medalja pripala je Švajcarcu Ambrosiju Hofmanu.\nSvetski šampion i glavni favorit za zlatnu medalju, Amerikanac Bode Miler, ostao je bez plasmana pošto nije uspeo da završi trku.\nSuperveleslalom je održan u 'dve epizode'. u predviđeno vreme takmičenje je počelo, posle nastupa 17 skijaša i vođstva Francuza Dalsina je, zbog loših vremenskih uslova, prekinuto. Nastavak je održan nekoliko sati kasnije, a još jednom su na stazu izašli svi takmičari.\n1. Ćetil Andre Omot (Norveška) ..... 1:30.65\n2. Herman Majer (Austrija) ..... 1:30.78\n3. Ambrozi Hofman (Švajcarska) ..... 1:30.98\n4. Erik Gvaj (Kanada) ..... 1:31.08\n5. Aksel Lund Svindal (Norveška) ..... 1:31.10\n6. Marko Bihel (Lihtenštjan) ..... 1:31.22\nZOI: Još jedno 'zlato' za Janicu! Izvor: B92\n18.02.2006. Hrvatska skijašica Janica Kostelić osvojila je zlatnu medalju u kombinaciji na Zimskim olimpijskim igrama u Torinu. Ona je odbarnila zlatnu medalju iz Solt Lejk Sitija u toj disciplini i postala najuspešnija skijašica svih vremena. Četvrtom zlatnom medaljom na Igrama prestigla je Vreni Šnajder i Deboru Kompanjoni koje su po tri puta bile olimpijske pobednice. Kostelić je posle dve vožnje slaloma u petak bila druga, a najbolje vreme tada je imala Austrijanka Marliz Šild. Do nastupa Janice Kostelić vodila je Anja Peršon. Marliz Šild uspela je samo da dođe do drugog mesta, a Šveđanka je završila kao treća.\n1. Janica Kostelić (Hrvatska) ..... 2:51.08\n2. Marliz Šild (Austrija) ..... 2:51.58\n3. Anja Peršon (Švedska) ..... 2:51.63\n4. Katrin Cetel (Austrija) ..... 2:52.41\n5. Nikola Hosp (Austrija) ..... 2:53.21\n6. Mihaela Kirgaser (Austrija) ..... 2:53.48\nZOI: Denerija šokirao sve u spustu! Izvor: B92\n12.02.2006. U prvom "obračunu" najboljih skijaša sveta na Olimpijskim igrama u Torinu, u spustu je na iznenađenje svih slavio Francuz Antoan Denerija. Iako je najavljivana velika borba za zlato Amerikanaca Ralvsa i Milera sa Austrijancima Majerom, Valhoferom i Štroblom, na kraju je zlato otišlo u Francusku - prvo odličje posle uspeha Kretjea 1998. godine. Senzacionalni pobednik startovao je kao trideseti (na jučerašnjem poslednjem treningu bio je najbrži), a ispred drugoplasiranog Valhofera ostvario je čak 72 stotinki brže vreme. "Ovo je neverovatno, danas sam postao olimpijski prvak! Favoriti danas nisu bili dovoljno dobri. Oni su tu gde jesu, a ja sam iznad njih," rekao je fantastični Francuz po završetku trke.\nU Borgatu Valhofer je startovao kao deseti, a stazu je prošao u vremenu 1:49.52 minuta – dovoljno za drugo mesto. Treći je bio Švajcarac Bruno Kerner, koji je fantastično odvezao trku, iako je imao puno problema posle prvog skoka, kada zamalo nije pao. Norvežanin Kjetil Arne Amot bio je na korak do osvoji 20 medalju na velikim takmičenjima - nedostajalo mu je samo 6 stotih.\n"Kalifornija kid" Deron Ralvs od trke je očekivao sve, osim da na kraju bude deseti. I njemu je prvi skok doneo puno problema, ali za razliku od Kernera nije uspeo da ih reši. Fric Štrobl nije uspeo da odbrani titulu, posle jučerašnjih problema na treningu, trku je završio kao sedmi, sa 60 stotinki zaostatka za pobednikom. Neposredno pred početak takmičenja "glavna priča" oko staze bilo je navodno bančenje Bodija Milera do sitnih sati prethodne noći. Da li je to razlog ili nešto drugo za samo peto mesto u spustu – otkriće se narednih dana.\n1 A. Denerija (FRA) 1:48.80\n2 M. Walhofer (AUS) 1:49.52 0:00.72\n3 B. Kernen (ŠVA) 1:49.82 0:01.02\n4 K.A. Amot (NOR) 1:49.88 0:01.08\n5 B. Miler (SAD) 1:49.93 0:01.13\n6 H. Majer (AUS) 1:50.0 0:01.20\nZOI: Zlato za Mihaelu Dorfmajster u spustu Izvor: B92\n15.02.2006. Mihaela Dorfmajster iz Austrije nova je olimpijska šampionka u spustu. Ona je na stazi u San Sikariju bila za 37 stotih delova sekunde bolja od drugoplasirane Martinae Šild iz Švajcarske, najprijatnijeg iznenađenja spusta. Dvadesetčetvorogodišnja Šild nema nijedan značajan rezultat u dosadašnjoj karijeri. Dorfmajsterova je kompletirala kolekciju trofeja, u kojoj ima pobedu u Svetskom kupu, kao i titule svetske šampionke.\nTridesetdvogodišnja Austrijanka je plakala dok je intonirana himna nekoliko sekundi pošto je primila prvo olimpijsko zlato u dugoj i uspešnoj karijeri. Ona je nešto ranije najavila da će narednog meseca prestati da se takmiči.\n"Ovo je bio moj poslednji san. Sada ću moći da se povučem sa savršenim osećajem. Jedva čekam da počenam novi život."\n"Bila sam jako nervozna poslednja dva dana. Nisam mogla da spavam. Noge su mi bile teške na startu današnje trke, ali sam tada rekla sebi - hajde, idemo po zlato."\nTreće mesto i bronzanu medalju osvojila je Šveđanka Anja Peršon, a 'najteže' četvrto mesto na velikom takmičenju pamtiće Nemica Renate Gečl. Olimpijska medalja izmakla joj je za sedam stotih delova sekunde.\nJelena Lolović je dan ranije odustala od nastupa u najbržoj alpskoj disciplini, a na startu nije bilo ni Hrvatice Janice Kostelić. Aktuelna svetska šampionka odustala je od takmičenja u spustu zbog ubrzanog pulsa dan ranije.\nU petak, 17. februara skijašice će se boriti za medalje u kombinaciji.\n1. Mihaela Dorfmajster (Austrija) ..... 1:56.49\n2. Martina Šild (Švajcarska) ..... 1:56.86\n3. Anja Peršon (Švedska) ..... 1:57.13\n4. Renate Gečl (Austrija) ..... 1:57.20\n5. Nadja Štajger (Švajcarska) ..... 1:57.62\n6. Petra Haltmajer (Nemačka) ..... 1:57.69\nZOI : Tedu Ligetiju kombinacija Izvor: B92\n14.02.2006. U fantastičnoj završnici druge slalomske trke u alpskoj kombinaciji na Igrama u Torinu, do zlatne medalje došao je “iz trećeg plana” Amerikanac Ted Ligeti. Posle spusta vodeći je bio Bodi Miler, a posle prve slalomske trke najbolji je bio Austrijanac Benjamin Rajh. Miler je odlično vozio i slalom, ali je posle pregledanog televizijskog snimka diskvalifikovan pošto je utrđeno da je promašio kapiju. Ove sezone Miler nije uspeo da završi pet od sedam slalomskih trka u Svetskom kupu.\nBenji Rajh je iz konkurencije za medalju “izbačen” pošto je pogrešio u drugom delu druge slalomske vožnje, što je omogućilo Ligetiju da ostvari najveći uspeh u karijeri. Tehnika koju je Ligeti pokazao u drugoj vožnji, posle podviga Denerijea u spustu, nesumnjivo je vrhunac dosadašnjih skijaških dešavanja u Torinu.\nVeliki uspeh ostvario je i Hrvat Ivica Kostelić, koji je stigao do srebra, a "utešna" bronza otišla je Austrijancu Rajneru Šoenfelderu.\n1. Ted LIGETI (SAD) 3:09.35\n3. Rajner ŠOENFELDER (AUS) +1.32\n4. Daniel ALBREHT (ŠVA) +1.38\n5. Đorđo ROKA (ITA) +1.39\nKostelićevoj slalom u Ofteršvangu Izvor: B92\n05.02.2006. Posle dva održana veleslaloma, u Ofteršvangu u južnoj Nemačkoj, u nedelju je vožen slalom u konkurenciji žena za Svetski kup. Fantastičnom drugom vožnjom pobedu je odnela Hrvatica Janica Kostelić, koja je do 26. trijumfa u karijeri, petog u ovoj sezoni, stigla u vremenu 1:42:22 minuta. Druga je bila Austrijanka Katrin Cetel (+1,33s), a treća njena zemljakinja Marliz Šild (+1,45s).\nStaza u prvoj vožnji najbolje je odgovarala Šveđanki Anji Peršon koja je ostvarila najbrže vreme, ali je u drugoj vožnji rano napravila grešku i odustala.\nOvom pobedom, Kostelićeva se "pridružila" Petri Kronberger, kao jedina skijašica u istoriji koja je u jednoj sezoni trijumfovala u svim disciplinama.\nU generalnom poretku slalomašica Kostelić je sada prva sa 40 bodova prednosti ispred Mariz Šild, a povećava je i prednost u generalnom plasmanu ispred Anje Peršon.\nPoredak u slalomu u Ofteršvangu:\n1 Janica KOSTELIĆ (HR) 0:50.04 0:52.18 1:42.22 0:00.00\n2 Katrin CETEL (AUS) 0:49.99 0:53.56 1:43.55 0:01.33\n3 Marliz ŠILD (AUS) 0:50.51 0:53.16 1:43.67 0:01.45\n4 M. KIRŠGASER (AUS) 0:50.81 0:53.07 1:43.88 0:01.66\n5 Anemari GERG (NEM) 0:50.38 0:53.73 1:44.11 0:01.89\nPobeda Hosp u veleslalomu u Kortini Izvor: B92\n04.02.2006. Španjolka Marija Hoze Rienda Kontreras i Šveđanka Anja Person podelile su prvo mesto u veleslalomskoj trci u nemačkom zimskom centru Ofteršvang. Njih dve su dve trke kombinovano završile u idendičnom vremenu 2:22.18.\nNa podijumu je bilo mesta i za Amerikanku Džuliju Mankuzo, koja je dve staze prošla sa zaostatkom od devet stotinki za pobedničkim tandemom.\nPersonova je tako zadržala prednost u Svetskom kupu veleslaloma.\nHrvatica Janica Kostelić koja vodi u generalnom plasmanu za Svetski kup imala je tek 35. vreme posle prve trke i nije uspela da se kvalifikuje za drugu vožnju.\nVeleslalom u Ofteršvangu bila je poslednja disciplina alpskog skijanja pred početak Olimpijskih igara u Torinu.\nPobeda Marije Rijenda Kontreras Izvor: B92\n03.02.2006. Marija Rijenda Kontreras iz Španije pobednica je šestog veleslaloma voženog za Svetski kup u nemačkom Ofteršvangu. Skijašica iz Španije bila je u dve vožnje brža od konkurentkinja, a prednost u odnosu na drugoplasiranu Anju Peršon iz Švedske iznosila je 24 stota dela sekunde. Treća je bila Austrijanka Katrin Cetel, a vodeća u Svetkom kupu, Hrvatica Janica Kostelić, završila je na 14. mestu.\nPeršon i Kostelićeva su najveće kandidatkinje za zlatne medalje na Olimpijskim igrama koje počinju 10. februara u Torinu. I jedna i druga su ove sezone pobeđivale u sve četiri osnovne discipline u Svetskom kupu.\nDvadeset četvorogodišnja Peršon još nije osvojila olimpijsko zlato. "Osećam da vozim dobro. Trenutno pokušavam da uhvatim ritam u svojim nastupima."\nVeleslalom u Ofteršvangu vožen je kao 'zamena' za trku u Mariboru, koja je zbog lošeg vremena otkazana pre tri nedelje.\nU Nemačkoj je nastupila i predstavnica SCG, Jelena Lolović, sa startnim brojem 51, ali nije uspela da završi prvu vožnju.\n1. Marija Hose Kontreras (Španija) ..... 2:19.52\n2. Anja Peršon (Švedska) ..... 2:20.16\n3. Katrin Cetel (Austrija) ..... 2:20.36\n4. Nikola Hosp (Austrija) ..... 2:20.68\n5. Ana Otoson (Švedska) ..... 2:20.89\n6. Nadja Fankini (Italija) ..... 2:20.93\n1. Anja Peršon (Švedska) ..... 405\n2. Janica Kostelić (Hrvatska) ..... 324\n3. Marija Hose Kontreras (Španija) ..... 305\n4. Katrin Cetel (Austrija) ..... 300\n5. Nikola Hosp (Austrija) ..... 285\n6. Tina Maze (Slovenija) ..... 264\n1. Janica Kostelić (Hrvatska) ..... 1282\n2. Mihaela Dorfmajster (Austrija) ..... 1044\n3. Anja Peršon (Švedska) ..... 1021\n4. Aleksandra Majsnicer (Austrija) ..... 699\n5. Lindzi Kildou (SAD) ..... 683\n6. Nikola Hosp (Austrija) ..... 671\nRajh prvi, povratak Bodea Izvor: B92\n03.-04.02.2006. Chamonix (FRA) DH, SC\n03.02.2006. Austrijanac Benjamim Rajh pobednik je super kombinacije Svetskog kupa održane u francuskom Šamoniju. Amerikanac Bode Miler, koji je pauzirao devet dana propustivši trku u Svetskom kupu prvi put posle četiri godine, bio je treći. Miler, koji je prošli vikend proveo u Dubaiju gde je igrao golf, je favorit za olimpijsko zlato na Igrama u Torinu.\nAustrijanac Herman Majer, koji se nadao da će napraviti dobar rezultat, bio je treći posle spusta ali se povukao iz trke nezadovoljan što je staza za spust bila skraćena a staza za slalom previše duga, favorizujući skijaše koji su bolji u tehničkim disciplinama. Majer rezmišlja da li da u Torinu učestvuje u tradicionalnoj kombinaciji, koja sadrži vremena spusta i dve slalom trke.\nAustrijska reprezentacija ima tri sigurna člana, Mihaela Valhofera, Benjamina Rajha i Renea Šenfeldera.\nGruberu SG u Garmišu i mesto na OI Izvor: B92\n29.01.2006. Austrijanac Kristof Gruber pobednik je superveleslaloma za Svetski kup u nemačkom Garmiš-Partenkirhenu. Gruber je pobedio u vremenu 1:26,52 minuta, drugi je bio Amerikanac Skot Mekartni sa 82 stotinke zaostatka, a treći Norvežanin Kjetil Andre Omot sa 85 stotinki zaostatka.\n29-godišnji Gruber je pobedom u Garmišu u poslednji čas stigao do "pozivnice" za Olimpijske igre u Torinu. Na stazi Kandara trijumfovao je drugu godinu zaredom. Iako je u subotu doživeo težak pad u spustu, Gruber se ipak dovoljno oporavio za treću pobedu u super-džiju u karijeri, četvrtu ukupno.\nHerman Majer je u svojoj 200. trci u karijeri stigao četvrti.\n1. Kristof Gruber (Aus) 1:26.52\n2. Skot Mekartni (SAD) 1:27.34\n3. Kjetil Andre Amot (Nor) 1:27.37\n4. Herman Majer (Aus) 1:27.40\n5. Lase Kjus (Nor) 1:27.41\n1. Herman Majer (Aus) 232\n2. Aksel Lund Svindal (Nor) 224\n3. Hans Rajšelt (Aus) 221\n4. Erik Guaj (Kan) 204\n5. Kjetil Andre Amot (Nor) 191\n1. Benjamin Rajh (Aus) 965\n2. Mihael Valšofer (Aus) 770\n3. Herman Majer (Aus) 735\n4. Daron Ralvs (SAD) 727\n5. Bodi Miler (SAD) 688\n29.01.2006. Austrijanka Nikol Hosp trijumfovala je u veleslalomu za Svetski kup u italijanskoj Kortini d'Ampeco. Drugo mesto zauzela je Kanađanka Ženevjev Simar sa 35 stotinski zaostatka, a treće Austrijanka Elizabet Gergl, koja je za pobednicom zaostala 66 stotinki.\nVodeća posle prve vožnje, španska skijašica Hoze Marija Rienda Kontreras, jedina je takmičarka koja nije završila drugu vožnju. Hrvatica Janica Kostelić odličnom drugom vožnjom izborila je sedmu poziciju, sa sekundom i 20 stotinki zaostatka za pobednicom, iako je posle prve trke bila 14.\nU ukupnom poretku Svetskog kupa Kostelić je povećala prednost ispred drugoplasirane Austrijanke Mihaele Dorfmajster na 234 boda.\n1 Nikole HOSP (AUS) 1:15.90 1:17.61 2:33.51\n2 Ženevjev SIMAR (CAN) 1:15.86 1:17.96 2:33.82 +00.31\n3 Elizabet GERGL (AUS) 1:15.81 1:18.27 2:34.08 +00.57\n4 Elison FORSAJT (KAN) 1:16.33 1:17.78 2:34.11 +00.60\n5 Džulija MANKUSO (SAD) 1:15.98 1:18.40 2:34.38 +00.87\nVladavina Austrijanaca u Garmišu Izvor: B92\n28.01.2006. Dominacija Austrijanaca u spustu još jednom je potvrđena u Garmišpartenkirhenu. Sva tri mesta na pobedničkom postolju osvojili su skijaši iz te države, Herman Majer, Klaus Krol i Andreas Buder, pa će najteži posao sledećih nedelja biti kako odrediti reprezentaciju za Olimpijske igre u Torinu.\nPored trojice najboljih, u prvih deset završili su i Fric Štrobl, koji je vozio sa rukom u gipsu i Mihael Valhofer koji je i pored gripa i povišene temperature odlučio da izađe na stazu.\nMajer je na svim deonicama bio najbrži i zasluženo je pobedio, peti put u Garmišu u karijeri, a razočarali su Amerikanac Ralvs, koji je bio 14, kao i Benjamin Rajh, koji nije uspeo da završi vožnju. Bode Miler odlučio je ranije da propusti sledeća takmičenja u Svetkom kupu da bi se što bolje pripremio za trke u Torinu.\nU nedelju je u Garmišu na programu superveleslalom.\n1. Herman Majer (Austrija) ..... 1:57.56\n2. Klaus Krol (Austrija) ..... +0.27\n3. Andreas Buder (Austrija) ..... +0.28\n4. Stiven Najman (SAD) ..... +0.44\n5. Ćetil Andre Omot (Norveška) ..... +0.54\n6. Marko Bihel (Lihtenštajn) ..... +0.61\n6. Bruno Kernen (Švajcarska) ..... +0.61\n1. Mihael Valhofer (Austrija) ..... 498\n2. Fric Štrobl (Austrija) ..... 441\n3. Deron Ralvs (SAD) ..... 408\n4. Marko Bihel (Lihtenštajn) ..... 400\n5. Herman Majer (Austrija) ..... 287\n6. Ćetil Andre Omot (Norveška) ..... 282\nPerson prva, Kostelić četvrta Izvor: B92\n27.01.2006. Švedjanka Anja Person, branilac titule u ukupnom plasmanu Svetskog kupa, pobednica je superveleslaloma voženog u italijanskom ski centru Kortina D'Ampeco. Drugo i treće mesto pripalo je Amerikankama Džuliji Mankuzo i Lindzi Kildou. Vodeća u ukupnom plasmanu, Hrvatica Janica Kostelić, bila je četvrta.\nTrka je vožena u teškim uslovima jer je vidljivost bila otežana zbog gustog snega koji je padao tokom takmičenja. To je bio razlog što je početak trke kasnio dva časa.\n1. Anja Peršon (Švedska) ..... 1:16.75\n2. Džulija Mankuzo (SAD) ..... 1:17.09\n3. Lindzi Kildou (SAD) ..... 1:17.53\n4. Janica Kostelić (Hrvatska) ..... 1:17.77\n5. Petra Haltmajer (Nemačka) ..... 1:17.84\n6. Karol Montilje-Karl (Francuska) ..... 1:18.02\n1. Mihaela Dorfmajster (Austrija) ..... 446\n2. Aleksandra Majsnicer (Austrija) ..... 396\n3. Nadja Štiger (Švajcarska) ..... 260\n4. Janica Kostelić (Hrvatska) ..... 198\n5. Andrea Fišbaher (Austrija) 195\n6. Lindzi Kildou (SAD) ..... 186\n1. Janica Kostelić (Hrvatska) ..... 1208\n2. Mihaela Dorfmajster (Austrija) ..... 970\n3. Anja Peršon (Švedska) ..... 901\n4. Aleksandra Majsnicer (Austrija) ..... 690\n5. Lindzi Kildou (SAD) ..... 654\n6. Marliz Šild (Austrija) ..... 620\nMiler propušta trku posle 4 sezone! Izvor: B92\n25.01.2006. Pobednik Svetskog kupa u ukupnom plasmanu Bodi Miler propustiće dve trke u Svetskom kupu koje se narednog vikenda voze u Garmišu. Miler, koji se prijavio za svih pet disciplina na ZOI u Torinu, nije propustio trku u Svetskom kupu već četiri sezone. On je bio na startu 135 puta zaredom. Razlog je želja kotroverznog skijaša da se koncentriše na Igre u Torinu koje počinju 10. februara.\nOd osvajanja Svetskog kupa, kada je prošle sezone postao prvi Amerikanac koji je pobedio posle 22 godine, on nije tako uspešan. Miler nije završio pet od ovosezonskih sedam slaloma. Trenutno je četvrti u ukupnom plasmanu Svetskog kupa.\nSkijaš je prošlog meseca uzburkao javnost priznanjem da često nije vozio potpuno spreman posle burnih noćnih izlazaka i da bi to mogao da učini ponovo ima redovnu kolumnu u Denver Postu.\n"Postoje tvrdnje da nisam dovoljno spreman. Naprotiv osećam se vrlo dobro." rekao je skijaš koga ovih dana na sportskim kanalima možete videti u reklami za Barilja testenine.\nMiler će se vratiti u takmičenje Svetskog kupa sedam dana pred Igre, 3. i 4. februara u francuskom Šamoniju.\nPalander pobedio u Šladmingu Izvor: B92\n24.01.2006. Schladming (AUT) Nocni SLALOM Finac Kale Palander pobednik je noćne slalomske trke Svetskog kupa u austrijskom Šladmingu. Finac je slavio ispred Japanca Akira Sasakija i Austrijanca Benjamina Rajha.\n28-godišnji Finac jedanaestu pobedu u karijeri čekao je dve godine, a 'pomogli' su mu i najbolji slalomaš sveta Đorđo Roka koji je u prvoj vožnji promašio kapiju i Rajh, velikom greškom u prvoj vožnji. Rajh je uspeo da dođe do mesta na pobedničkom postolju, a za Roku i Milera, koji takođe nije završio prvu vožnju, prilike za popravni nije bilo.\nRoka i dalje ubedljivo vodi u slalomu, dok je Rajh sa 60 bodova iz Šladminga povećao prednost u ukupnom poretku Svetskog kupa.\n1. Kale Palander (Finska) ..... 1:42,34\n2. Akira Sasaki (Japan) ..... 1:43,13\n3. Benjamin Rajh (Austrija) ..... 1:43,15\n4. Andre Mirer (Švedska) ..... 1:43,39\n5. Stefan Tiso (Francuska) ..... 1:43,75\n6. Kentaro Minagava (Japan) ..... 1:43,81\n1. Đorđo Roka (Italija) ..... 500\n2. Kale Palander (Finska) ..... 366\n3. Ted Lidžeti (SAD) ..... 325\n4. Benjamin Rajh (Austrija) ..... 260\n5. Žan-Pjer Vidal (Francuska) ..... 253\n6. Stefan Tiso (Francuska) ..... 205\nJanica Kostelić pobjednica je prve super-kombinacije sezone\n22.01.2006. Janica Kostelić pobednica je prve super-kombinacije sezone (skraćeni spust i jedna vožnja slaloma) Svetskoga kupa u švajcarskom St. Moritzu. Drugo mesto sa 45 stotinki zaostatka osvojila je Šveđanka Anja Paerson, koja je bila najbrža u spustu, a treća je bila Amerikanka Lindsey Kildow (+1,74).\nU prvoj disciplini, spustu, Janica je bila druga s 21 stotinkom zaostatka za najbržom Paerson.\nJanica je nastavila seriju nepobedivosti u kombinaciji, koja traje od Salt Lake Cityja (februara 2002.). To joj je šesta pobeda zaredom u kombinaciji, peta u Svetskome kupu.\nJelena Lolović je nastupila na obe trke super-kombinacije, ali nije uspela da ih završi i ostala je bez plasmana.\nKicbil: Vidalu slalom, Rajhu kombinacija Izvor: B92\n22.01.2006. Posle jučerašnjeg spusta u Kicbilu najbolji skijaši sveta u nedelju su se takmičili u slalomu, koji se bodovao i za kombinaciju. Pobedu u slalomu izborio je Francuz Žan-Pjer Vidal, a Austrijanac Benjamin Rajh slavio je u kombinaciji.\nOlimpijski prvak iz Solt Lejk Sitija Vidal slavio je u vremenu 1:38.88 minuta i bio brži 36 stotinki od austrijske nade Rajnfrida Herbsta koji je bio drugi. Vidalu je ovo prva pobeda od 2002, a druga u karijeri u Svetskom kupu posle Kranjske Gore 2001. godine. Francuskoj je ovo prva pobeda ove sezone u svim disciplinama.\nBenjamin Rajh je trećim mestom u slalomu osvojio prvo mesto u kombinaciji. Drugo mesto u kombinaciji i 18. u slalomu osvojio je Bodi Miler, dok je Aksel Lund Svindal bio 26. u slalomu i treći u kombinaciji.\nPlasman u slalomu u Kicbilu:\n1 Žan-Pjer Vidal (FRA) 0:47.21 0:51.67 1:38.88 0:00.00\n2 Rajnfrid Herbst (AUS) 0:47.95 0:51.29 1:39.24 0:00.36\n3 Benjamin Rajh (AUS) 0:47.50 0:51.88 1:39.38 0:00.50\n4 Stefan Tiso (FRA) 0:47.95 0:51.69 1:39.64 0:00.76\n5 Rajner Šoenfelder (AUS) 0:47.67 0:52.25 1:39.92 0:01.04\nKicbil: Valhofer prvi u spustu Izvor: B92\n21.01.2006. Austrijanac Mihael Walhofer pobednik je čuvenog spusta u Kicbilu koji se bodovao za Svetski kup. Valhofer koji je najavio ulazak u sjajnu formu pred OI u Torinu do treće pobede u sezoni a devete u karijeri došao je sa samo pet stotinki prednosti ispred Marka Bihela iz Lihtenštajna. Treće mesto osvojio je Amerikana Daren Ralvs.\nBranilac titule Bode Miller bio je četvrti na legendarnoj stazi "Hanenkam". Valhofer sada vodi u generalnom plasmanu spusta, Rajh je i dalje vodeći u Svetskom kupu.\nMajeru Super G u Kicbilu Izvor: B92\n20.01.2006. Austrijanac Herman Majer pobednik je superveleslaloma u Kicbilu.\nMajer je došao do podijuma mirnom i sigurnom vožnjom u kojoj je poslednji skok pred ciljnu ravninu odradio perfektno za razliku od mnogih takmičara koji su pokvarili svoje vreme upravo u samom finišu trke.\nDrugo mesto pripalo je Italijanu Peteru Filu koji je zaostao samo 5 stotinki, dok je treći bio takodje Austrijanac Han Rajhelt (zaostatak 28 stotinki).\nMajer je tako nastavio dvogodišnju dominaciju u ovoj disciplini u u Kicbilu\nMihaela Dorfmajster pobedila u Super G u Sent Moricu Izvor: B92\n20.01.2006. St. Moritz (SUI) SG,\nAustrijanka Mihaela Dorfmajster ostvarila je drugu pobedu u sezoni. Druga je bila Slovenka Tina Maze, kojoj je ovo najveći uspeh u superveleslalomu. U razmaku od samo tri stotinke naredne pozicije zauzele su Austrijanke Nikol Hosp, Aleksandra Majsnicer i Renate Gerčl. Janica Kostelić iz Hrvatske zauzela je 15. mesto, a Anja Person iz Švedske, treći put za redom nije došla do cilja.\nRoka iskoristio grešku Rajha Izvor: B92\n15.01.2006. Italijan Đorđo Roka pobednik je i petog ovosezonskog slaloma, voženog na stazi Lauberhorn u Vengenu. Neverovatna greška vodećeg skijaša u Svetskom kupu, Austrijanca Benjamina Rajha, donela je Roki i petu uzastopnu pobedu u slalomu. Italijan je tako izjednačio rezultat Ingemara Stenmarka i Marka Đirardelija, a približio se rekordu koji i dalje drži njegov zemljak Alberto Tomba koji je sedam puta zaredom pobeđivao u slalomima za Svetski kup.\nPosle prve vožnje Roka je bio četvrti, sa 30 stotinki zaostatka za Rajhom. Međutim, Austrijanac je na samom početku druge vožnje promašio kapiju i završio nastup. Bivši svetski prvak, Finac Kale Palander osvojio je drugo mesto sa 20 stotinki zaostatka, a treći je bio prošlogodišnji pobednik, Nemac Aloiz Fogl.\nPobednik Svetskog kupa, Amerikanac Bode Miler, prvi je put ove sezone uspeo da završi trku, i to na osmom mestu, sa najbržim vremenom u drugoj vožnji.\nSlalom u Vengenu:\n1. Đorđo Roka (Italija) ..... 1:42,28\n2. Kale Palander (Finska) ..... 1:42,48\n3. Alojz Fogl (Nemačka) ..... 1:42,79\n4. K. Minagava (Japan) ..... 1:42,90\n5. Ted Ligeti (SAD) ..... 1:42,93\nVikend iz snova Janice Kostelić Izvor: B92\n15.01.2006. Samo jedan dan posle prvog trijumfa u karijeri u Svetskom kupu u spustu u Bad Klajnkirhajmu Janica Kostelić ostvarila je prvu pobedu i u superveleslalomu.\nNajbolja hrvatska skijašica trijumfovala je u vremenu 1:09,41 minuta, sa deset stotinki prednosti ispred Austrijanki Mihaela Dorfmajster i Aleksandre Majznicer i tkao postala tek treća skijašica koja je pobeđivala u svim disciplinama u takmičenju za Svetski kup. Pre Janice na listu 'najuniverzalnijih' upisane su Šveđanka Pernila Viberg i Austrijanka Petra Kronberger.\nŠveđanka Anja Peršon, najveća konkurentkinja Kostelić za trijumf u ukupnom poretku Svetskog kupa, nije završila trku, pa je u borbi za kristalni globus sada druga Dorfmajster.\n1. Janica Kostelić (Hrvatska) ..... 1:09,41\n2. Aleksandra Majsnicer (Austrija) ..... 1:09,51\n2. Mihaela Dorfmajster (Austrija) ..... 1:09,51\n4. Kirsten Klark (SAD) ..... 1:09,63\n5. Nadja Štiger (Švajcarska) ..... 1:09,78\n1. Mihaela Dorfmajster (Austrija) ..... 320\n2. Aleksandra Majsnicer (Austrija) ..... 310\n3. Nadja Štiger (Švajcarska) ..... 202\n4. Kirsten Klark (SAD) ..... 163\n5. Andrea Fišbaher (Austrija) ..... 156\nUkupni poredak, trenutno:\n1. Janica Kostelić (Hrvatska) ..... 982\n2. Mihaela Dorfmajster (Austrija) ..... 730\n3. Anja Peršon (Švedska) ..... 685\n4. Marliz Šild (Austrija) ..... 565\n5. Aleksandra Majsnicer (Austrija) ..... 554\nRavlsu spust u Vengenu Izvor: B92\n14.01.2006. Amerikanac Deron Ravls pobednik je spusta za Svetski kup u Vengenu. Ravlsu je ovo treća pobeda u sezoni, a trijumfom je izborio 100 poena prednosti u odnosu na Benjamina Rajha u konkurenciji za spust. U ukupnom poretku Ravls je drugi, iza ove sezone odličnog Austrijanca Rajha, koji se danas nije takmičio.\nAmerikanac je spust odvezao za 2:30.54 minuta, a drugu godinu zaredom sa 1. mesta "sklonio" je Austrijanca Mihael Valšofera, koji je zaostao 0,40 sekundi. Olimpijski prvak Fric Štrobl sa više od pola sekunde zostatka trku je završio treći.\nHerman Majer, bivši dvostruki olimpijski šampion, stigao je četvrti. "Nestašni" Bodi Miler nije uspeo da se plasira u prvih 10.\nPrva pobeda Janice u spustu za Svetski kup Izvor: B92\n14.01.2006. Trostruka olimpijska prvakinja Janica Kostelić pobednica je spusta za Svetski kup u Bad Klajnkirhajmu. Hrvatica je aktuelna svetska prvakinja u spustu, a ovo joj je prva pobeda u ovoj disciplini u Svetskom kupu. Kostelić je odlično odvezla najzahtevniji (srednji) deo staze. U petak je na istoj stazi pobedila Šveđanka Anja Peršon, ali u subotu je pogrešila i nije uspela da završi trku. Drugo mesto u spustu pripalo je Šveđanki Nike Bent, koja je zaostala 17 stotinki, a treća je bila Austrijanka Mihaela Dorfmajster (+0,57).\nKostelić je ovo bila 23. pobeda u Svetskom kupu, a ovu će sezonu pamtiti i po tome što je prvi put u Svetskom kupu slavila u veleslalomu i spustu. U ukupnom poretku Kostelić sada ima 197 bodova prednosti u odnosu na drugoplasiranu Peršon.\n1. Janica Kostelić HRV 1:37,96\n2. Nike Bent ŠVE 1:38,13 +0,17\n4. Sylviane Berthod ŠVA 1:38,57 +0,61\n5. Franzi Aufdenblatten ŠVA 1:38,91 +0,95\nPoredak u spustu (posle 5 trka):\n1. Michaela Dorfmeister (AUS) 312\n2. Lindsey C. Kildow (SAD) 287\n3. Sylviane Berthod (ŠVA) 223\n4. Janica Kostelić (HRV) 220\n5. Alexandra Meissnitzer (AUS) 217\nVengen: Miler poklonio pobedu Rajhu Izvor: B92\n13.01.2006. Austrijanac Benjamin Rajh povečao je prednost u Svetskom kupu pošto je pobedio u kombinaciji u Vengenu.\nRajh je slavio sa 19 stotinki prednosti ispred Norvežanina Omota, treći je bio Piter Fil iz Italije.\nMedjutim, posle spusta i jedne trke u slalomu činilo se da će prvi u cilj Bode Miler koji je u drugoj slalomskoj trci promašio kapiju i ostao bez plasmana.\nPeršon prva, četvrta zaostala 0.09 Izvor: B92\n13.01.2006. Bad Kleinkirchheim (AUT) Pobednica spusta za Svetski kup voženog u austrijskom Badklajnkirhenu je Šveđanka Anja Peršon. Ona je na stazi 'Franc Klamer' bila najbrža, a kuriozitet predstavlja podatak da je četvrtoplasirana Janica Kostelić za pobednicom zaostala devet stotih delova sekunde.\nDrugo mesto u četvrtom spustu sezone pripalo je Austrijanki Mihaeli Dorfmajster sa četiri stotinke zaostatka, a treće je pripalo Fraenci Aufdenblaten. Četvrtim mestom Kostelić je zadržala vođstvo u ukupnom poretku Svetskog kupa, a u spustu vodi Amerikanka Lindzi Kildou, koja je u petak bila deveta.\nU subotu se na istoj stazi vozi još jedan spust.\nBadklajnkirhen, spust, rezultati:\n1. Anja Peršon (Švedska) ..... 1:37.70\n2. Mihaela Dorfmeister (Austrija) ..... 1:37.74\n3. Fraenci Aufdenblaten (Švajcarska) ..... 1:37.78\n4. Janica Kostelić (Hrvatska) ..... 1:37.79\n5. Silvian Berto (Švajcarska) ..... 1:38.03\n6. Nike Bent (Švedska) ..... 1:38.12\nOtkazani veleslalom: Ofteršvang umesto Maribora\n11.01.2006. Veleslalom koji je prošlog vikenda otkazan u Mariboru, Slovenija, premešten je u nemački ski centar Ofteršvang 3. februara. Trka u subotu nije održana jer je sneg bio mekan.\nOfteršvang će biti organizator još jednog veleslaloma i slaloma 4. i 5. februara.\nSkandal Miler-izvinjenje... Izvor: B92\n12.01.2006. Američki skijaš Bodi Miler pokušao je ublaži posledice nepromišljenih izjava javnim izvinjenjam posle objavljivanja intervjua u kojem je priznao da se takmičio pod dejstvom alkohola.\n28-ogodišnji pobednik Svetskog kupa u ukupnom plasmanu je američkoj Te Ve Stanici Si Bi Es rekao da je skijao pijan i da ne odbacuje mogućnost da to ponovo uradi.\nU četvrtak je rekao da mu je žao zbog svega:\n"Želim da se izvinim porodici, prijateljima i svima koji su me podržavali do sada."\n"Svojim intervjuom proizveo sam mnogo zabune i bola."\nMiler je poznat po raskalašnom životu a često se žestoko sukobljavao sa Medjunarodnom i Američkom ski federacijom. Ovog puta i jedni i drugi su pripretili teškim kaznama. Najavljivano je da bi Federacija mogla da ga izbaci iz tima pred Olimpijske igre koje počinju 10. februara u Torinu.\nSkandal Miler - nastavak.... Izvor: B92\n10.01.2006. Posledice po Bodia Milera mogle bi da budu daleko teže od javne osude zbog izjave da je tokom arijere skijao pijan. Trener skijaške reprezentacije SAD Fil Meknikol nije siguran da će Bode Miler biti u ekipi posle komentara koje je dao u vezi sa skijanjem i pićem.\nTrenutni pobednik Svetskog kupa u ukupnom plasmanu je u intervjuu američkoj stanici Si Bi Es rekao da je "teško skijati kada ste razbijeni".\nAmerička ski i snoubord asocijacija bila je prethodnih dana zatrpana pozivima ljutitih donatora i sponzora zbog Milerovih izjava a predsednik Bil Marlot će putovati u Vengen da razgovara sa skijašem.\nMeknikol je u utorak rekao da Miler već dve godine testira strpljenje reprezentacije neodmerenim rečima, kasnim izlascima i odbijanjem da napravi kompromis sa ostatkom ekipe. "Mislim da je pitanje za Bodia: Da li i dalje želiš da budeš deo skijaške reprezentacije?" "Uvek je hteo da bude buntovnik, što je OK jer je to ponekad zabavno i zapravo doprinosi razbijanju ustaljenog mišljenja i razbija barijere...Ipak poraslo je do te mere da se više ne radi drugačijem mišljenju i priči. Sada se radi o tome da li on zaista želi da bude sa nama."\nMiler, koji putuje samostalno u svom drumskom kombiju, može da se takmiči nezavisnlo od Reprezentacije. On bi tada morao sam da se brine o administracije, prevozu, da samostalno plaća trenera... Miler je prošle sezone postao prvi američki skijaš koji je pobedio u ukupnom plamsanu Svetskog kupa posle 22 godine.\nSporni deo razgovora je kada Bodi Miler kaže da je često skijao kada nije bio u najboljem stanju.\n"Govoreći o velikom izazovu kada ste gore...ako pokušate da vozite kada ste iscrpljeni, nije lako. Pokušajte da vozite slalom kada...udarate u kapiju na svakih manje od sekunde, to je rizično. Stavljate život na kocku...To je kao kada vozite auto pijani, samo što u skijanju ne postoje pravila koja bi to zabranila."\nNa pitanje da li to znači da više nikada neće skijati pijan, 28ogodišnji skijaš je odgovorio. "Ne, ne kažem to."\nOsim toga on je u internet izdanju magazina Maksim doslovce izjavio da se opijao veče pred trku i treznio se pred start.\nPred start sezone Miler je razbesneo ski organizatore zahtevom da se liberalizuju anti doping pravila. Sada se ostali skijaši žale da su testiranja učestala posle te izjave.\nProšlog meseca Miler je odbio da dozvoli da mu se testiraju cipele i utvrdi se da li su napravljene po pravillima. Tim je platio kaznu od 800 dolara.\nMiler je prošle godine pretio da će propustiti Olimpijske igre i osnovati sopstveni ski karavan.\nOn i zemljak Deron Ralvs su trenutno na deobi drugog mesta u ukupnom plasmanu iza Austrijanca Benjamina Rajha. Ove sezone Miler je pobedio jednom i imao još tri pobednička postolja. U isto vreme lane imao je šest pobeda i četiri podijuma.\nMiler je nekoliko puta privlačio medije incidentima van staze. Medalju sa prošlogodišnjeg svetskog prvenstva u Bormiu u veleslamu izgubio je zaboravivši je u jakni džepa koju je nehotično ostavio u baru. Kasnije mu je kolajna vraćena.\nJednu od dve najsjajnije medalje sa SP 2003. izgubio je jer je njome pokušao da pričvrsti dasku na WC šolji dok je vršio nuždu ali se ona otkačila i otišla u kanalizaciju.\nVeliki Kristalni globus za pobedu u ukupnom plasmanu u Svetskom kupu je slomio ali su mu obećali novi.\nPriredio: Aleksandar Stojanović\nNovi Miler skandal! Izvor: B92\n08.01.2006. Vikend koji je pri kraju jedan je od neprijatnijih u karijeri Amerikanca Bodea Milera. Skijaš koji je prošlogodišnjom pobedom u ukupnom plasmanu Svetskog kupa prekinuo 22 godine dugu dominaciju Evropljana ne samo da je bio neuspešan u švajcarskom Adelbodenu već je navukao gnev američke javnosti i podsmeh vodećih ljudi takmičenja. Miler, lane osvajač Kristalnog globusa i u veleslalomu, bio je u subotu 14. a dan kasnije pao je na stazi za slalomaše.\nNajveće posledice mogao bi ipak da ima TV intervju koji je dao američkoj stanici Si Bi Es. Stanica je najavila da će tokom "60-ominutnog intervjua" gledaoci moći da čuju da je Miler tokom razgovora priznao da je vozio pijan. Skijaš tvrdi da je samo izjavio da se prošle sezone, jutro posle proslave zbog osvajanja Svetskog kupa u ukupnom plasmanu, takmičio sa glavoboljom. "Želim da čujem pošteno mišljenje posle emitovanja intervjua. Mogu samo da kažem da ja nisam pisala tekst za najavu ali da stojim iza svega što je pušteno u emisiji."\nSporni deo trebalo bi da bude kada Bode Miler tvrdi da je često skijao kada nije bio u najboljem stanju. "Govoreći o velikom izazovu kada ste gore...ako pokušate da vozite kada ste iscrpljeni, nije lako. Pokušajte da vozite slalom kada...udarate u kapiju na svakih manje od sekunde, to je rizično. Stavljate život na kocku...To je kao kada vozite auto pijani, samo što u skijanju ne postoje pravila koja bi to zabranila."\nNa pitanje da li to znači da više nikada neće voziti pijan, 28ogodišnji skijaš je odgovorio. "Ne, ne kažem to."\nČlanovi američkog ski tima odbili su da komentarišu dogadjaj. Medjutim, predsednik Medjunarodne skijaške federacije Djan Franko Kasper ne samo da je pristao da govori već je bio vrlo oštar. "To je njegova greška. Nije trebalo to da govori, pogotovo ne ono što će čuti mladi ljudi. Nismo zabrinuti za ugled sporta. Svi znaju koliko je glup. Žao mi ga je jer uništava sopstvenu reputaciju. "\n"Ali u skijaškom sportu ne postoji pravilo o minimalnom nivou inteligencije potrebnom za takmičenje."\nMiler je nekoliko puta privlačio medije incidentima van staze. Medalju sa ovogodišnjeg svetskog prvenstva u Bormiu u veleslamu izgubio je zaboravivši je u jakni džepa koju je nehotično ostavio u baru. Kasnije mu je kolajna vraćena.\nIma koristi od štapa Izvor: B92\n08.01.2006. Đorđo Roka natavio je sa dominacijom u Svetskom kupu u slalomu. Italijan je u Adelbodenu ubedljivo pobedio, četvrti put zaredom, i učvrstio vođstvo u tehnički najzahtevnijoj alpskoj disciplini. Drugo mesto na odlično pripremljenoj stazi pripalo je Amerikancu Ligetiju, a treći je bio pobednik subotnjeg veleslaloma, Benjamin Rajh iz Austrije.\nPrvu vožnju nije završilo ček 13 takmičara iz 'prvih 30', a pravo na nastup u drugoj vožnji stekli su skijaši koji su imali startne brojeve veće od 50.\nNa drugoj stazi bilo je manje grešaka i padova, bez plasmana su ostali petoplasirani i šestoplasirani iz prve vožnje, Kostelić i Sasaki, Rajh i Vidal 'preskočili' su Palandera, a Roka i Ligeti zadržali prva dva mesta.\nU slalomu Roka, za sada, nema dostojnog protivnika, u ukupnom poretku Svetskog kupa i dalje vodi Beni Rajh, a razlika u odnosu na konkurente je, posle 160 bodova osvojenih u Švajcarskoj ovog vikenda, značajno povećana.\n1. Đorđo Roka (Italija) ..... 1.39:14\n2. Ted Ligeti (SAD) ..... 1.39:74\n3. Benjamin Rajh (Austrija) ..... 1.39:92\n4. Žan-Pjer Vidal (Francuska) ..... 1.40:21\n5. Kale Palander (Finska) ..... 1.40:45\n6. Markus Larson (Švedska) ..... 1.40:48\nMarliz Šild prva i treći put u nizu Izvor: B92\n08.01.2006. Austrijanka Marliz Šild je trećom pobedom u nizu u slalomima za Svetski kup došla do deobe prvog mesta u toj disciplini. Šild je u Mariboru pobedila ispred Hrvatice Janice Kostelić i Šveđanke Tereze Borsen.\nPosle prvog nastupa na Pohorju vodila je Katrin Cetel iz Austrije. Mlada Austrijanka imala je tri deseta dela sekunde prednosti u odnosu na Šild, a 1,16 u odnosu na osmoplasiranu Kostelić. Greška koju je najbolja hrvatska skijašica napravila koštala ju je velikog zaostatka. Gore je prošla Anja Peršon iz Švedske, koja je odustala.\nU drugoj vožnji blistala je Kostelić i bila u vođstvu sve do nastupa prve dve iz prve vožnje. Stazu za drugi nastup, tehnički vrlo zahtevnu, postavio je njen otac. Marliz Šild je, ipak, uspela da sačuva veliku prednost (0.86), a Cetel je napravila grešku na vrhu staze i ostala bez plasmana. "Srećna sam što sam pobedila i treći put zaredom. Hvala organizatorima što su uspeli da pripreme stazu i pored očajnog vremena," rekla je Marliz Šild.\nJelena Lolović nastupila je u Mariboru, sa startnim brojem 78 najbolja skijašica SCG završila je na 60. mestu.\nU slalomu vođstvo dele Kostelić i Šild, a u ukupnom poretku Svetskog kupa Hrvatica sada ima značajnu prednost u odnosu na drugoplasiranu Anju Peršon iz Švedske.\n1. Marliz Šild (Austrija) ..... 1.48:34\n2. Janica Kostelić (Hrvatska) ..... 1.48:91\n3. Tereza Borsen (Švedska) ..... 1.49:03\n4. Kristina Koznik (SAD) ..... 1.49:52\n5. Nikola Hosp (Austrija) ..... 1.49:66\n6. Martina Ertl (Nemačka) ..... 1.50:09\nBeni Rajh pobedio u Adelbodenu Izvor: B92\n07.01.2006. Austrijanac Benjamin Rajh pobednik je subotnjeg veleslaloma koji je vožen u švajcarskom ski-centru Adelboden. Rajh je pobedom izbio na prvo mesto u ukupnom poretku veleslaloma, kao i u generalnom plasmanu Svetskog kupa.\nDrugo mesto osvojio je švedski veteran Fredrik Niberg, najstariji učesnik trke sa 17 sezona u Svetskom kupu. Treće mesto podelili su Finac Kale Palander i Austrijanac Štefan Gergl.\nRajh je potpuno dominirao u prvoj vožnji i odlično vozio u većem delu druge, stekavši više od sekunde prednopsti u odnosu na rivale. Međutim, tada je izgubio kontrolu i umalo izleteo sa staze. Ipak, uspeo je da se vrati na pravu liniju i prođe kroz cilj sa 49 stotinki prednosti u osnosu na Niberga. „Mislio sam da posle takve greške neću moći da pobedim, ali sam ipak uspeo. To mi mnogo znači“, rekao je Rajh posle trke.\nNiberg je osvajanjem drugog mesta postavio novi rekord kao najstariji skuijaš koji se ikad popeo na podijum u Svetskom kupu. Italijan Kristijan Gedina bio je treći na spustu prošle godine u Šamoniju sa 35 godina i 49 dana. Niberg ima 36 godina.\nU ukupnom poretku veleslaloma Beni Rajh je prestigao Italijana Masimilijana Blardonea, koji je u Adelbodenu bio tek 11. Prednost Austrijanca nad rivalom sa one strane Brenera sada je 22 boda.\nU generalnom plasmanu Svetskog kupa Rajh ima 57 poena više od dva Amerikanca. Dosadašnjeg lidera Derona Ralvsa dostigao ej Bode Miler osvajanjem 14. mesta u Švajcarskoj. Ralvs je pao u drugoj vožnji, na bezmalo istom mestu gde je pao i prošle sezone.\n07.01.2006. Štap koji je ispao Janici Kostelić na startu druge slalomske trke na Sljemenu biće prodat na aukciji a sav prihod otići će u dobrotvorne svrhe. Hvidra, Jutarnji list, Hrvatski skijaški savez i porodica Kostelić dogovorili su se da se novcem prikupljenim od prodaje pomogne operacija šestogodišnjem Andjelu Kraljeviću koji ne može da hoda.\nKostelićeva je bez štapa i rukavice odvozala skoro čitavu drugu vožnju i na kraju bila treća. Ona je zadržala vodjstvo u generalnom plasmanu ali je tokom nastupa povredila ligamente na desnoj ruci. 24ogodišnja skijašica koja je proslavila rodjendan baš na dan trke u izboru televizijskog kanala Jurosport proglašena je sportskom ličnošću u 2005.\nOna je lane bila najbolja u kombinaciji u Svetskom kupu i osvojila tri zlatne medalje na Svetskom prvenstvu u Bormiju.\nMariboru otkazan veleslalom Svetskog kupa za žene Izvor: B92\n07.01.2006. U Mariboru je u subotu otkazan veleslalom Svetskog kupa za žene, "Zlatna lisica", koji je trebalo da počne na mariborskom Pohorju. Zbog pretoplog vremena, veleslalomska staza je premokra i opasna, odlučili su se u poslednjem trenutku organizatori i predstavnici Međunarodnog skijaškog saveza, FIS.\nTakmičenje u nedelju u slalomu će se ipak održati, a otkazani veleslalom bi trebalo, ukoliko se budu popravili uslovi, da bude održan u ponedeljak. Problem bi mogao da nastane jer nije sigurno da će sve takmičarke moći da nađu vremena da ostanu u Mariboru, kao i zbog smeštaja, jer ni jedna od prijavljenih ekipa nema rezervisan smeštaj i za taj dan.\nNa ovogodišnjoj Zlatnoj lisici, planirana je i promena, koju je pozdravilo slovenačko Društvo za oslobađanje životinja i njihova prava. Organizatori odlučili da prekinu sa tradicijom nagrađivanja takmičarki kožama lisica. Tome su se usprotivile takmičarke, među kojima je i poznata skijašica Vreni Šnajder. Umesto lisica takmičarkama će biti podeljeni broševi\nAustrijanke ispred malerozne Janice Izvor: B92\n05.01.2006. Zagreb-Sljeme, (CRO) Austrijski tandem Marliz Šild – Katrin Cetel upropastio je očekivano hrvatsko slavlje na slalomskoj trci za Svetski kup na Sljemenu. Austrijanke su posle odličnog nastupa u obe vožnje ubedljivo osvojile prva dva mesta na planini iznad Zagreba, ispred prvog favorita i vodeće u ukupnom plasmanu Janice Kostelić.\nKostelićeva je u prvoj vožnji bila veoma loša i zabeležila tek sedmi rezultat, ali je druga vožnja donela pravu dramu – već na prvoj kapiji ona je ostala bez desne rukavice i štapa, ali pred svojom publikom nije smela da odustane. Kako to obično biva na Balkanu, nezgoda je probudila inat kod Hrvatice – ona je uprkos jakom bolu u nezaštićenoj ruci ostvarila treći rezultat u drugoj vožnji i popela se na pobedničko postolje, prestigavši na putu i najveću rivalku Anju Peršon.\n1. Marliz Šild (Aut) 1:53,63 (56,73/56,90)\n2. Katrin Cetel (Aut) 1:54,07 (56,85/57,22)\n3. Janica Kostelić (Hrv) 1:55,08 (57,51/57,57)\n4. Nikol Hosp (Aut) 1:55,25 (57,06/58,19)\n5. Anja Peršon (Šve) 1:55,27 (57,17/58,10)\nRalvsu vođstvo u Svetskom kupu Izvor: B92\n29.12.2005. Amerikanac Deron Ralvs je pobedom u spustu voženom u italijanskom Bormiju preuzeo vođstvo u ukupnom poretku Svetskog kupa. Na stazi koja važi za jednu od najopasnijih, Ralvs je ostvario drugi put ove sezone, ispred Austrijanca Štrobla i Grinenfeldera iz Švajcarske. Spust je bio prekinut posle teškog pada Austrijanca Hansa Grugera, koji je, zbog krvarenja iz usta i povrede noge, helikopterom prevezen u bolnicu.\n1. Deron Ralvs (SAD) ..... 1:57.68\n2. Fric Štrobl (Austrija) ..... 1:58.00\n3. Tobijas Grinenfelder (Švajcarska) ..... 1:58.03\n4. Mihael Valhofer (Austrija) ..... 1:58.04\n5. Marko Buhel (Lihtenštajn) ..... 1:58.19\n6. Kristijan Gedina (Italija) ..... 1:58.25\nPobeda Šild, u vođstvu Kostelić Izvor: B92\n29.12.2005. Janica Kostelić je trećim mestom u slalomu u austrijskom Liencu preuzela vođstvo u ukupnom poretku Svetskog kupa. Pobednica je Austrijanka Marliz Šild, a druga je bila njena zemljakinja Nikola Hosp. Skijašice takmičenje nastavljaju u januaru.\n1. Marliz Šild (Austrija) ..... 1:57.92\n2. Nikola Hosp (Austrija) ..... 1:58.94\n3. Janica Kostelić (Hrvatska) ..... 1:59.65\n4. Kristina Koznik (SAD) ..... 1:59.81\n5. Katrin Cetel (Austrija) ..... 1:59.99\n6. Tanja Putiainen (Finska) ..... 2:00.76\nAnja Peršon najbolja u Liencu Izvor: B92\n28.12.2005. Veleslalom za Svetski kup u austrijskom Liencu pripao je Anji Peršon. Šveđanka je zadržala prednost iz prve vožnje i slavila ispred Hosp i Maze.\nStručnjaci su rekli da je ovo bio verovatno "najlakši" veleslalom u takmičenju za Svetski kup skijašica ove sezone. Na stazi je bilo vrlo teško izleteti ili napraviti grešku. Peršon je u dve vožnje bila najbrža i na kraju slavila.\nOvakva staza najviše je odgovarala Austrijankama, koje su na kraju imale tri skijašice u prvih pet i pet u 15. Hosp, Cetel i Šild odlično su skijale, a jedino je Peršon uspelo da ih prestigne, a Tini Maze da ih "razdvoji".\nU četvrtak je u Liencu na rasporedu slalom skijašica dok će skijaši u Bormiju voziti spust.\n1. Anja Peršon ŠVE 2:09.94\n2. Nikol Hosp AUS +0.21\n3. Tina Maze SLO +0.40\n4. Katrin Cetel AUS +0.44\n5. Marliz Šild AUS +0.51\nTina Maze sportista godine 2005. u Sloveniji Izvor: B92\n23.12.2004. Smučarka Tina Maze i gimnastičar Mitja Petkovšek, sportisti su godine 2005. u Sloveniji u izboru sportskih novinara.\nTina Maze, pobednica nekoliko trka za Svetski kup, već nekoliko godina se nalazi u vrhu alpskog skijanja u svetu, posebno u veleslalomu.\nGimnastičar Mitja Petkovšek osvojio je ove godine na Svetskom prvenstvu zlatnu medalju na razboju. Na toj spravi je Petkovšek sa evropskih i svetskih takmišenja doneo Sloveniji pregršt medalja.\nZa najbolju ekipu su novinari proglasili košarkašku reprezentaciju Slovenije, koja je na Evropskom prvenstvu u SCG ove godine zauzela šesto mesto.\nRoka vladar slaloma u Svetskom kupu Izvor: B92\n22.12.2005. Italijan Đorđo Roka pokazao je još jednom da je u najboljoj formi od svih slalomaša u Svetskog kupa. Roka je bio najbolji u Kranjskoj gori i sa tri pobede u tri trke sezone ubedljivo vodi u borbi za mali 'kristalni globus' u tehnički najzhtevnijoj disciplini. Drugo mesto zauzeo je Kanađanin Tomas Grandi sa 64 stotinke zaostatka, a treći je bio Amerikanac Ted Lidžeti.\nPosebna priča bio je nastupa Amerikanca Bode Milera. Loša vožnja na prvoj stazi koštala ga je plasmana u drugu, a kada su organizatori zahtevali od Milera da pojavi na kontroli opreme on je odbio. Kažnjen je sa 1.000 švajcarskih franaka (761$).\n"Ako mi ne ukinu kaznu, povlačim se iz takmičenja za Svetski kup. To što oni rade je besmisleno, neću da imam posla sa ljudima kakvi vode ovo takmičenje" rekao je Miler i najavio da će zbog bolova u kolenu morati na lekarske preglede.\nI pored lošeg dana Miler je ostao na drugom mestu u ukupnom poretku Svetskog kupa, sa smo osam bodova zaostatka za vodećim Norvežaninom, Svindalom.\n1. Đorđo Roka (Italija) ..... 1:35.98 (46.91, 49.07)\n2. Tomas Grandi (Kanada) ..... 1:36.62 (47.44, 49.18)\n3. Ted Lidžeti (SAD) ..... 1:36.65 (47.37, 49.28)\n4. Rajner Šenfelder (Austrija) .... 1:37.06 (47.14, 49.92)\n5. Kale Palander (Finska) ..... 1:37.19 (46.47, 50.72)\n6. Johan Brolenijus (Švedska) ..... 1:37.54 (48.65, 48.89)\nPeršon pobedila Kostelić u slalomu Izvor: B92\n22.12.2005. Pobednica slaloma za Sevtski kup u češkom skijaškom centru Špindleruv Mlin je Šveđanka Anja Peršon. Ona je u prvom nastupu stekla dovoljnu prednost koju Hrvatica Janica Kostelić nije uspela da nadoknadi. Kostelić je bila druga, a treće mesto zauzela je Austrijanka Marliz Šild sa čak 1,27 sekundi zaostatka za Peršon.\nPrvim i drugim mestom u dve trke u Češkoj Janica Kostelić se približila vodećoj u ukupnom poretku, Mikaeli Dorfmajster, na deset bodova razlike.\nSkijašice takmičenje nastavljaju u Lincu, u Austriji, gde se u sredu i četvrtak voze slalom i veleslalom.\nŠpindleruv Mlin, slalom:\n1. Anja Peršon (Švedska) ..... 1:38.49 (48.05, 50.44)\n2. Janica Kostelić (Hrvatska) ..... 1:38.98 (48.61, 50.37)\n3. Marliz Šild (Austrija) ..... 1:39.76 (48.80, 50.96)\n4. Anemari Gerg (Nemačka) ..... 1:40.40 (49.05, 51.35)\n5. Katrin Cetel (Austrija) ..... 1:40.49 (49.26, 51.23)\n6. Tanja Putiainen (Finska) ...... 1:40.59 (49.57, 51.02)\nKranjska Gora: Pobeda Rajha Izvor: B92\n21.12.2005. Austrijanac Benjamin Raih došao je do prve pobede u novoj sezoni na takmičenju u veleslalomu u Kranjskoj Gori. Drugo mesto pripalo je Masimilijanu Blardoneu, dok je Tomas Grandi trećim mestom nastavio odličnu seriju kanadskih skijaša.\nPrvim mestom u Sloveniji dvostruki svetski šampion došao je na treće mesto u generalnom plasmanu i 17.pobede u karijeri u Svetskom kupu. Veliki rivali Rajhu, Amerikanci Miler i Ralvs nisu završili trku, a najgore je prošao Herman Majer koji je doživeo težak pad u drugoj vožnji i ostao nepovredjen.\nU generalnom plasmanu i dalje vodi Miler, sa samo 5 bodova prednosti ispred Norvežanina Svindala koji ima 442 boda. Sa 430 poena, Rajh je došao na treće mesto.\nJanica Kostelić pobedila u Češkoj Izvor: B92\n21.12.2005. Janica Kostelić ostvarila je prvu pobedu u veleslalomu za Svetski kup u češkom ski-centru Špindlerov Mlin. Bila je to i prva pobeda Hrvatice u veleslalomu za Svetski kup. Česi su prvi put ugostili najbolje skijašice sveta, a na kraju su se obradovali bodovima koje su osvojile Sarka Zarobska i Eva Kurfuercova.\nKostelić je posle prve vožnje bila treća, ali je u drugoj imala najbolje vreme i uspela da prestigne Tinu Maze i Nikolu Hosp.\nU ukupnom poretku Svetskog kupa i dalje vodi Mikaela Dorfmajster koja je u Češkoj završila na sedmom mestu ispred Aleksandre Majsnicer (12. u Špindlerovom Mlinu). Kostelić je treća, a zaostatak za vodećom smanjila je na 90 bodova.\nVeleslalom, Špindlerov Mlin:\n1. Janica Kostelić (Hrvatska) ..... 2:21.30\n2. Katrin Cetel (Austrija) ..... +0.08\n3. Marliz Šild (Austrija) ..... +0.10\n4. Nikola Hosp (Austrija) ..... +0.19\n5. Anja Peršon (Švedska) ..... +0.29\n6. Ana Otoson (Švedska) ..... +0.62\nItalijani slavili u Altabadiji Izvor: B92\n18.12.2005. Italijan Masimilijano Blardone pobedio je u veleslalomu voženom za Svetksi kup u italijanskom skijaškom centru Altabadija. Blardone je završio dve vožnje za dva minuta 27 sekundi i 14 stotinki, dvadeset stotih delova brže nego još jedan domaći takmičar, Davide Simončeli. Treće mesto osvojio je Kanađanin Fransoa Burke, sjajnim nastupom u drugoj vožnji u kojoj je zabeležio najbolje vreme.\nAmerikanac Bode Miler nije uspeo da završi prvu vožnju, ali je zadržao vođstvo u ukupnom plasmanu, sa 17 bodova više od drugoplasiranog Aksel Lund Svindala iz Norveške.\n1. Masimilijano Blardone (Italija) ..... 2:27.14\n2. Davide Simončeli (Italija) ..... 2:27.34\n3. Fransoa Burke (Kanada) ..... 2:27.42\n4. Deron Ralvs (SAD) ..... 2:27.66\n5. Kale Palander (Finska) ..... 2:27.96\n6. Herman Majer (Austrija) ..... 2:28.02\nValdizer: Nova pobeda Dorfmajster Izvor: B92\n18.12.2005. Austrijanka Mihaela Dorfmajster pobedom u superveleslalomu u francuskom skijaškom centru Valdizer povećala je vođstvo u ukupnom poretku Svetskog kupa. Dorfmajster je u Valdizeru bila devet stotinki brža od druge Austrijanke Aleksandre Majsnicer. Stazu dugu 2150 metara pobednica je prešla za minut, 17 sekundi i 59 stotinki. Dorfmajster i Majsnicer vode i u superveleslalomu i u ukupnom poretku.\nTreće mesto na pobedničkom postolju obezbedila je Kanađanka Emili Bridon, a četvrto mesto podelile su Amerikanka Lindzi Kildou i Švajcarkinja Frenci Aufdenblaten, kojoj je četvrto mesto najbolji rezultat u karijeri.\nDve favoritkinje u trci za Kristalni globus namenjen ukupnoj pobednici Svetskog kupa, Šveđanka Anja Peršon i Hrvatica Janica Kostelić 'upisale' su bodove, Peršon je bila 13, a Kostelić 22.\n1. Mihaela Dorfmajster (Austrija) ..... 1:17.59\n2. Aleksandra Majsnicer (Austrija) ..... 1:18.08\n3. Emili Bridon (Kanada) ..... 1:18.15\n4. Lindzi Kildou (SAD) ..... 1:18.26\n4. Frenci Aufdenblaten (Švajcarska) ..... 1:18.26\n6. Keli Vanderbek (Kanada) 1:18.28\nKildou prva u spustu u Val Dizeru Izvor: B92\n17.12.2005. Ipored teških vremenskih uslova, snega koji je padao i jakog vetra, održan je spust za skijašice u francuskom Val Dizeru. Amerikanka Lindzi Kildou pobedila je u vremenu 1 minut, 21 sekunda, 91 stoti deo sekunde, ispred zemljakinje Kerolajn Lelajv (+0,38) i Austrijanke Aleksandre Majznicer (+0,39).\nStart spusta pomeren je za sat ipo zbog jakog snega koji je počeo da pada, a skraćena je i staza zbog loših uslova u gornjem delu staze.\n1. L. Kildou (SAD) 1:21,91\n2. K. Lelajv (SAD) 1:22,29\n3. A. Majznicer (Aus) 1:22,30\n4. P. Haltmajr (Nem) 1:22,46\n5. J. Kostelić (Hrv) 1:22,48\nSutra je na programu superveleslalom. Jelena Lolović ne nastupa u Val Dizeru.\nVal Gardena: Marko Busel pobednik spusta niz Saslong Izvor: B92\n17.12.2005. Marko Bušel iz Lihtenštajna je pobednik spusta voženog na stazi Saslong u italijanskoj Val Gardeni. On je samo dve stotinke bio bolji od austrijanca Mihaela Valhofera. Treći je bio Erik Gvaj iz Kanade.\n1. Büchel Marco 1.27,99\n2. Walchhofer Michael + 0,02\n3. Guay Erik + 0,20\n4. Ghedina Kristian + 0,43\n5. Strobl Fritz + 0,47\nPobeda Grugera u superveleslalomu Izvor: B92\n16.12.2005. Austrijanac Hans Gruger pobednik je superveleslaloma za Svetski kup, koji je vožen u italijanskom ski-centru Val Gardena, na obroncima Dolomita. Osim njega, najuspešnija nacija u alpskom skijanju imala je loš dan – Herman Majer je osvojio šesto mesto, a na postolje su se popeli Kanađanin Erik Gei i Švajcarac Ambrozi Hofman.\nAmerikanac Bodi Miler izgubio je prvo mesto u generalnom plasmanu, pošto je osvojio tek osmo mesto. Prednost je preuzeo Norvežanin Aksel Lund Svindal, koji je stigao na cilj peti, odmahj iza legendarnog zemljaka Ćetila Andrea Omota.\nGruger je do sada u karijeri imao dve pobede, obe u spustu – Bormio pre godinu dana i Šamoni ovog januara. Pre pobede u Južnom Tirolu on je ove sezone osvojio dva treća mesta, u Biver Kriku i Val d’Izeru. Trijumfom je iznenadio sve, pa i sebe. “Ne mogu da verujem! Bio sam opušten i znao sam da imam formu za mesto na podijumu, ali nisam očekivao da ću pobediti”, rekao je zbunjeni Gruger.\nSvindal sada u generalnom plasmanu ima dva boda prednosti u odnosu na branioca titule, a vodi i u ukupnom poretku super džija.\nĐorđo Roka pobedio i u Madoni Izvor: B92\n12.12.2005. Italijan Đorđo Roka, pobednik prvog slaloma sezone voženog u Biver Kriku bio je najbolji i na takmičenju u Madoni di Kampiljo. Druga trka slalomaša vožena je u ponedeljak uveče. U prvoj vožnji Roka je imao drugo vreme, a Austrijanac Benjamin Rajh, koji je vodio posle prv vožnje nije uspeo da zadrži prednost u odnosu na Italijana. Roka je odličnim drugim nastupom pokazao da je u sjajnoj formi, pobeda na domaćem terenu, u Madoni, bila mu je osamnaesta u karijeri u takmičenjima za Svetski kup.\nAmerikanac Bode Miler bio je šesti posle prvog nastupa, ali nije završio drugu vožnju.\nMadona, noćni slalom:\n1. Đorđo Roka (Italija) ..... 1.32:36\n2. Benjamin Rajh (Austrija) ..... 1.32:51\n3. Kale Palander (Finska) ..... 1.33:15\n4. Tomas Grandi (Kanada) ..... 1.33:29\n5. Žan-Pjer Vidal (Francuska) ..... 1.33:33\n6. Ted Lidžeti (SAD) ..... 1.33:34\nAnji Peršon prvi slalom u sezoni Izvor: B92\n11.12.2005. Pobednica prvog slaloma sezone, voženog u Aspenu, je Šveđanka Anja Peršon. Iako je Hrvatica Janica Kostelić imala prednost od sekunde i tri stota dela posle prvog nastupa, Peršon je vozila sjajno na drugoj stazi i zasluženo pobedila.\nDrugo mesto pripalo je Janici Kostelić, treća je bila Austrijanka Katrin Cetel, drugoplasirana posle prve vožnje.\nIznenađenje dana priredila je mlada Italijanka Kjara Kostaca, koja je sa startnim brojem 36 uspela da osvoji osmo mesto, najbolji plasman u karijeri do sada.\n1. Anja Peršon (Švedska) ..... 1:36.01\n2. Janica Kostelić (Hrvatska) ..... 1:36.04\n3. Katrin Cetel (Austrija) ..... 1:36.44\n4. Lora Pekinjo (Francuska) ..... 1:36.84\n5. Anemari Gerg (Nemačka) ..... 1:37.39\n6. Tereze Borsen (Švedska) ..... 1:37.50\nSkijanje (komb.): Pobeda Valhofera Izvor: B92\n11.12.2005. Austrijanac Mihael Valhofer pobednik je nedeljne kombinacije u Val D Izeru pošto je po rezultatu prvi Švajcarac Didije Defago dioskvalifikovan zbog nepravilnih skija. Zvaničnici FIS-a odmah posle završetka takmičenja na rutinskom merenju ustanovili su da su skije pobednika bile za milimetar više od propisa, pa je pobeda dodeljenja Austrijancu.\nOvo je druga pobeda u sezoni za Valhofera. Drugo mesto u kombinaciji osvojio je Rainer Šenfelder, dok je treći bio Amerikanac Bode Miler koji vodi u generalnom plasmanu Svetskog kupa.\n1. Mihael Valhofer (Austrija) ..... 2:43.15\n2. Rajner Šenfelder (Austrija) ..... 2:43.32\n3. Bode Miler (SAD) ..... 2:43.56\n4. Ćetil Andre Omot (Norveška) ..... 2:43.63\n5. Benjamin Rajh (Aut) ..... 2:43.76\n6. Silvan Curbrigen (Švajcarska) ..... 2:43.77\nValhofer najbrži u Val d’Izeru Izvor: B92\n10.12.2005. Stazu u Val d’Izeru, jednu od najdužih spust staza u takmičenju za Svetski kup, najbrže je prošao Austrijanac Mihael Valhofer. Valhofer je u petak stazu dugu više od tri kilometra prešao za dva minuta i 15 stotih delova sekunde. Valhofer ranije nije uspeo da pobedi u Val d’Izeru, dva puta je bio treći, a u ovom nastupu je ostavio daleko iza sebe konkurente.\nFric Štrobl je nastavio sa dobrim nastupima, u Val d’Izeru je bio drugi, treće mesto pripalo je Grigeru, a Bode Miler bio je sedmi.\nVal d’Izer, spust:\n1. Mihael Valhofer (Austrija) ….. 2:00,15\n2. Fric Štrobl (Austrija) ….. 2:00,67\n3. Johan Griger (Austrija) ….. 2:01,10\n4. Bruno Kernen (Švajcarska) ….. 2:01,23\n5. Klaus Krol (Austrija) ….. 2:01,25\n6. Ćetil-Andre Omot (Norveška) ….. 2:01,52\nNadja Štajger pobednica u Aspenu Izvor: B92\n10.12.2005. Pobednica superveleslaloma, prve od tri discipline koje se ovog vikenda voze u američkom skijaškom centru Aspen je Švajcarkinja Nadja Štajger. Skijašica koja u nedelju puni 27 godina bila je najbolja zahvaljujući sjajnoj vožnji u srednjem delu staze, gde su ostale takmičarke 'nakupile' zaostatak. Pobeda u Aspenu je druga u karijeri za Štajger.\nDruga je bila austrijska veteranka Mikaela Dorfmajster, a treća Andrea Fišerbaher, takođe iz Austrije.\n1. Nadja Štajger (Švajcarska) ….. 1:13,77\n2. Mikaela Dorfmajster (Austrija) ….. 1:13,87\n3. Andrea Fišbaher (Austrija) ….. 1:14,01\n4. Aleksandra Majsnicer (Austrija) ….. 1:14,07\n5. Kirsten Klark (SAD) ….. 1:14,38\n6. Ženevjev Simar (Kanada) ….. 1:14,50\nAspen, VS: pobeda Riende Kontreras Izvor: B92\n09.12.2005. Španjolka Maria Hose Rienda Kontreras pobednica je veleslaloma za Svetski kup, koji je sinoć vožen u ski centru Aspen, u Koloradu. Tridesetogodišnja Rienda Kontreras bila je najbrža u prvoj vožnji, a u drugoj je bez problema zadržala vođstvo i stigla do treće pobede u karijeri, započetoj još 1994. godine (prethodne dve ostvarila je prošle godine u Oreu i Lencerhajdeu).\nDrugo mesto u Aspenu osvojila je braniteljka Svetskog kupa Šveđanka Anja Peršon, koja na tri takmičenja u brzim disciplinama u Lejk Luizu nije osvojila nijedan bod. Ona je na startu sezone osvojila treće mesto u Zeldenu, ali je u međuvremenu imala veoma loše nastupe.\nU Svetskom kupu i dalje vodi Austrijanka Mihaela Dorfmajster (334 boda), ispred zemljakinje Aleksandre Majsnicer (260).\nRoki prvi slalom sezone Izvor: B92\n04.12.2005. Italijanski skijaš Đorđo Roka pobedio je u prvom slalomu sezone, voženom u američkom centru Biver Krik. Roka je posle prve vožnje imao drugo vreme, u drugom nastupu bio je vrlo uverljiv i osvojio prvo mesto ispred Francuza Tisoa, koji je prvu vožnju završio na 19. mestu. Kao treći je završio Amerikanac Ted Lidžeti, a Austrijanac Benjamin Rajh, vodeći posle prvog nastupa, nije došao do cilja. Domaći adut Bode Miler nije završio prvu vožnju.\nSlalom, Biver Krik:\n1. Đorđo Roka (Italija) ..... 1:51,72 (54,97, 56,75)\n2. Stefan Tiso (Francuska) ..... 1:52,58 (57,05, 55,53)\n3. Ted Lidžeti (SAD) ..... 1:52,60 (56,50, 56,10)\n4. Akira Sasaki (Japan) ..... 1:53,05 (56,21, 56,84)\n4. Ćetil Jansrud (Norveška) ..... 1:53,05 (56,64, 56,41)\n4. Mario Mat (Austrija) ..... 1:53,05 (55,13, 57,92)\nMajsnicer najbolja u Lejk Luisu Izvor: B92\n03.12.2005. Aleksandra Majsnicer iz Austrije pobedila je u superveleslalomu voženom za Svetski kup u kanadskom centru Lejk Luisu. Ona je stazu prešla za deset stotinki manje od sunarodnice Andree Fišbaher i treće Austrijanke Mikaele Dorfmajster. U ukupnom poretku Svetskog kupa vode dve Austrijanke, Majsnicer i Dorfmajster, treća je Amerikanka Lindzi Kildou.\n1. Aleksandra Majsnicer (Austrija) ..... 1:21,73\n2. Andrea Fišbaher (Austrija) ..... 1:21,83\n3. Mikaela Dorfmajster (Austrija) ..... 1:22,56\n4. Martina Ertl-Renc (Nemačka) ..... 1:22,65\n5. Nadia Štiger (Švajcarska) ..... 1:22,89\n6. Lindzi Kildou (SAD) ..... 1:23,09\nMiler dobio prvi veleslalom sezone Izvor: B92\n03.12.2005. Prvi veleslalom sezone u Biver Kriku, u Sjedinjenim Državama, pripao je domaćem takmičaru, Bode Mileru. Drugoplasirani Amerikanac, Deron Ralvs, zaostao je više od pola sekunde, a i dan ranije, u superveleslalomu, njih dvojica završili su na prva dva mesta. Tada je pobedio Ralvs.\nStaza je bila veoma teska, pa se u drugoj trci nisu pojavili, što zbog padova, što zbog lošeg plasmana u prvom nastupu, Rajh, Defago, Gergl, Gruber, Šenal... a na kraju su četvorica najboljih ostali na vrhu.\nNe i u istom poretku, Palander je pao na treće mesto, a Miler, uprkos velikom broju grešaka, naoko vrlo opasnih po vreme na cilju, osvojio prvo mesto i sto bodova. Trojica Amerikanaca u prva četiri takmičara, sasvim jasno da je 'domaći teren' iskorišten kako treba.\n1. Bode Miler (SAD) .... 2:34,56\n2. Deron Ralvs (SAD) .... 2:35,05\n3. Kale Palander (Finska) .... 2:35,79\n4. Erik Šlopi (SAD) .... 2:35,80\n5. Aksel Lund Svindal (Norveška) .... 2:35,99\n6. Fransoa Burke (Kanada) .... 2:36,50\nKildou najbolja u drugom spustu u Lejk Luisu Izvor: B92\n03.12.2005. Amerikanka Lindzi Kildou pobedila je u spustu u kanadskom Lejk Luisu na istoj stazi gde je pre tačno godinu dana zabeležila prvi i do subote jedini trijumf u ovoj disciplini u Svetskom kupu. Švacarkinja Silvan Berto bila je druga sa tri stotinke zaostatka, dok je Austrijanka Mikaela Dorfmajster zauzela treće mesto.\nPobednica prvog spusta u sezoni Italijanka Elena Fanćini bila je sedma.\nPobeda Amerikanaca u Biver Kriku Izvor: B92\n02.12.2005. Prva dva mesta na takmičenju spustaša u američkom Biver Kriku osvojili su domaći takmičari. Deron Ralvs je osvojio prvo mesto, a drugi je bio Bode Miler. Ralvs je, na drugom spustu sezone, ostvario desetu pobedu u karijeri, a takmičenje je održano pod vrlo teškim vremenskim uslovima.\nBode Miler je drugim mestom najavio da popravlja formu, a vodeći u Svetskom kupu, Norvežanin Svindal, nije zabeležio značajniji plasman.\nBiver Krik, spust:\n1. Deron Ralvs (SAD) .... 1:13.37\n2. Bode Miler (SAD) .... 1:13.64\n3. Hans Gruger (Austrija) .... 1:13.71\n4. Fric Štrobl (Austrija) .... 1:14.34\n5. Bruno Kernen (Švajcarska) .... 1:14.43\n6. Erik Gvaj (Kanada) .... 1:14.46\nLejk Luis, spust: Fankini pobedila Izvor: B92\n02.12.2005. Skijašice su, posle pauze od skoro mesec dana od prve trke, nastavile takmičenje za Svetski kup. Italijanka Elena Fankini ostvarila je u prvom spustu sezone prvu pobedu u karijeri. Mlada Italijanka pobedila je, zahvaljujući odličnoj vožnji u donjem delu staze, veteranke Dorfmajster i Majsnicer, a u prvih pet našle su se i dve Amerikanke.\nNažalost, najjači utisak ostavio je težak pad druge italijanske skijašice, Lucije Rekija, koja je izgubila ravnotežu i udarila u zaštitnu ogradu. Helikopterom je prebačena u bolnicu, ali je dobra vest da nije gubila svest.\nU Lejk Luisu će se ovog vikenda voziti još dve trke, superveleslalom i spust.\nLejk Luis, spust:\n1. Elena Fankini (Italija) .................... 1:49.33\n2. Mikaela Dorfmajster (Austrija) ....... 1:49.43\n3. Aleksandar Majsnicer (Austrija) ..... 1:49.61\n4. Džulija Mankuzo (SAD) ................ 1:50.00\n5. Lindzi Kildou (SAD) ...................... 1:50.05\n6. Nadja Štiger (Švajcarska) .............. 1:50.23\nSuper G u Biver Kriku Izvor: FIS\n01.12.2005. SG - Biver Krik, Na superveleslalomskoj trci odrzanoj prvog takmicarskog dana u Biver Kriku (USA), pobedio je Austrijanac REICHELT Hannes, ispred Kanadanina GUAY Erika i zemljaka LANZINGER Matthiasa\nSvindalu Super G u kanadskom Lejk Luizu Izvor: B92\n28.11.2005. Norveški skijaš Aksel Lund Svindal pobednik je superveleslaloma koji je u nedelju uveče održan na turneji po Severnoj Americi u Lejk Luisu. On je tako došao do prve pobede u Svetskom kupu u karijeri. Drugi je bio Asutrijanac Benjamin Rajh, a treći Amerikanac Deron Ralvs.\nFavoriti za visok plasman Bode Miler i Herman Majer bili su tek 18. i 21.\nPlasman prvih 10 skijaša:\n1. Aksel Lund SVINDAL (NOR) 1:26.0\n2. Benjamin RAICH (AUT) 1:26.1\n3. Daron RAHLVES (USA) 1:26.1\n4. Ambrosi HOFFMANN (SUI) 1:26.3 +00.30\n5. Kjetil Andre AAMODT (NOR) 1:26.3 +00.31\n6. Marco BUECHEL (LIE) 1:26.4\n7. Fritz STROBL (AUT) 1:26.6 +00.62\n8. Hannes REICHELT (AUT) 1:26.7 +00.70\n9. Patrik JAERBYN (SWE) 1:26.8 +00.79\n10. Michael WALCHHOFER (AUT) 1:26.9...\nPrvi spust sezone Fricu Štroblu Izvor: B92\n27.11.2005. Austrijanac Fric Štrobl pobednik je prvg spusta za Svetski kup, koji je vožen u kanadskom ski-centru Lejk Luiz. Štrobl je iskoristio činjenicu da je startovao pre najvećih favorita uvodnog takmičenja u najbržoj disciplini, dok je staza još bila u dobrom stanju. Drugo mesto osvojio je norveški veteran Ćetil Andre Omot, koji je nastupio poslednji među 30 najboljih, kao najbolji u kvalifikcijama. On je do samog finiša imao prednost u odnosu na Štroblov rezultat, ali je završio sa devet stotinki zaostatka. Treće mesto na podijumu izborio je Marko Bihel iz Lihtenštajna, 15 stotinki iza pobednika.\nAustrijanac Herman Majer završio je na četvrtom mestu, ali je zaostatak Herminatora za zemljakom Štroblom bio veći od četiri desetinke. Amerikanac Bode Miler bio je u centru pažnje medija pred početak sezone zbog napada na doping testove, američku federaciju i protivnike. Međutim, on je umalo promašio prvu kapiju, posle čega se nije oporavio. Miler je trku u Alberti završio tek na sedamnaestom mestu.\n1 Fritz STROBL (AUT) 1:40.96\n2 Kjetil Andre AAMODT (NOR) +0.09\n3 Marco BUECHEL (LIE) +0.15\n4 Hermann MAIER (AUT) +0.43\n5 Bruno KERNEN (SUI) +0.54\n6 Michael WALCHHOFER (AUT) +0.69\nOdržana prva trka Svetski kupa u Soelden-u\n22. i 23.10.2005. u Austrijskom Zedenu (Tirol) održane su prve trke 40. sezone Svetskog kupa u alpslom skijanju u disciplini veleslalom u ženskoj (subota) i muškoj (nedelja) konkurenciji. Titule najboljih brane Šveđanka Anja Peršon i Amerikanac Bode Miler.\nU subotu u ženskom veleslalomu prvu pobedu na briljantan način osvojila je Slovenka Tina Maze, ispred Hrvatice Janice Kostelić koja je zaostala 34 stotinke i Anje Peršon, koja je za pobednicom kasnila 44 stotih. Jedna od favoritkinja, Austrijanka Renate Gečl, nije uspela da završi trku.\nTakmičarka SCG Jelena Lolović sa startnim brojem 69. na ovoj trci nije uspela da zavrsi prvu vožnju.\nAustrijanac Herman Majer pobednik je prvog ovosezonskog veleslaloma za Svetski kup u alpskom skijanju u muškoj konkurenciji. Majer je u austrijskom Zeldenu trijumfovao sa svega 7 stotinki prednosti ispred aktuelnog šampiona, Amerikanca Bodija Milera. Rajner Šenfelder do prvog pobedničkog podijuma u karijeri stigao je sa takođe minimalnim zaostatkom za pobednikom 0,11 sekundi. Majerova pobeda je označila je četvrti uspešan početak sezone za "Herminatora" u karijeri, pošto je pobedama startovao i 1999, 2000 i 2001. godine.\nPogledajte dešavanja u Svetskom kupu zime 2002 2003 2004 2005